Kirjoittaja Aihe: Opera rokkaa! (Luettu 62368 kertaa)\n« Vastaus #40 : 06.01.09 - klo:12.55 »\nLainaus käyttäjältä: gdm - 06.01.09 - klo:12.53\nJuu tiedän tuon, mutta ihmettelin vain miksi minulla on vanhempi kerneli...\n« Vastaus #41 : 06.01.09 - klo:13.02 »\nEihän tämmönen vanha äijä mikään fanipoika voi olla, vaikka miten ohjelmasta tykkäis. No Operaa oon käyttänyt sen ilmestymisestä asti (95-96). Erityisesti tykkään tosta hakupalkista, kun siihen voipi räätälöidä haut niille sivuille kun haluaa. Esim jos täällä ubuntu foorumilla olevaa haku ruutua klikkaa hiiren kakkosella ja valitsee "luo hakutyyppi" saapi sen haun liitettyä tohon hakupalkkiin. Parista uusimmasta Operasta on saanut jopa googlen palkin poistettua, itteäni se ärsytti kun se oli aina ensimmäisenä ja mie en tykkää siitä ollenkaan. Nyt siinä on se hakukone jonka haluan.\nNoista ohjelmista kun klikkaa hiiren kakkosella ja valitsee sen "avaa ohjelmassa" niin miulla on siellä Opera, foxi, Konqueror ja w3m. Sitä en kyllä tiedä mistä noita voi modata ja en edes tiedä mikä toi w3m ohjelma on\nIltasanomien sivut näkyy miullakin ihan oikein ja hiiren kakkosen alta löytyvästä "suodata sisältöä" mainoksen poistosta tykkään tosi paljon. Sellasta ei kuulemma saa lisäosana Operaan ja se on sen huono puoli No mitäs sitä lisäosalla jos on kerran vakiona.\nKäytän Operaa myös sähköpostiohjelmana ja rss- toitottajana. Mukavaa kun ei joka hommaan tartte eri ohjelmaa.\nAlla olevassa linkissä joitakin perusohjeita suomeksi.\n« Vastaus #42 : 06.01.09 - klo:13.06 »\nLainaus käyttäjältä: Rantarosvo - 06.01.09 - klo:13.02\nErityisesti tykkään tosta hakupalkista, kun siihen voipi räätälöidä haut niille sivuille kun haluaa. Esim jos täällä ubuntu foorumilla olevaa haku ruutua klikkaa hiiren kakkosella ja valitsee "luo hakutyyppi" saapi sen haun liitettyä tohon hakupalkkiin.\nSaman voi tehdä FF:llä.\nKlikkaa oikealla tuota hakulaatikkoa ->Lisää pikakomento tälle haulle->\nLaitoin sille nimeksi X ja komennoksi XX, jonka jälkeen FF:n osoiteriville -> XX haettava asia, ja voilá...\n[/offtopic] Takaisin operan ylistykseen...\n« Vastaus #43 : 06.01.09 - klo:13.07 »\nKokeilin joo, se näyttää mainosten kansa ihan yhtä hienolta.\n« Vastaus #44 : 06.01.09 - klo:13.08 »\nMjoo, roposetit on käytössä eikä tuosta uudesta kernelistä ole ollut mtn haittaakaan. Ei millään koneella, vaikka kaikki mahdolliset ruksattu. Päivityksiä tulee tieten tiheämmin, mut niistähän voi valita, mitä asentaa ja hyväksyy.\ne. lievästi huvittaa tämä ketju, Opera pelaa , FF pelaa, Kongueror pelaa, mutta pyhäpäivä eikä ole saanut pitkään aikaan tingata. Tarkoitan lähinnä itseäni.\n« Viimeksi muokattu: 06.01.09 - klo:13.11 kirjoittanut shelby »\n« Vastaus #45 : 06.01.09 - klo:13.09 »\nHei nymmää keksin mistä se johtu. Oikeassa alakulmassa oli namikka "sovita sivun leveyteen" käytössä. Siks se taitto sen "väärin".\n« Vastaus #46 : 06.01.09 - klo:13.13 »\nHienoo Owdy että hokasit, kaikki löytyy hakemalla.\n« Vastaus #47 : 06.01.09 - klo:13.13 »\nMihin tota yleensäkään tarvii?\n« Vastaus #48 : 06.01.09 - klo:13.27 »\nLainaus käyttäjältä: Owdy - 06.01.09 - klo:13.13\nAi leveyden sovitusta... no enpä tiedä.\nSe Näytä > Pieni ruutu on kylläkin ihan käytännöllinen jos tekee nettisivuja mobiililaitteelle tai haluaa nähdä miltä ne näyttävät sellaisella.\n« Vastaus #49 : 06.01.09 - klo:13.56 »\nNo jos vaikka 32" näyttö, voi aukaista sata ikkunaa ja yhden leventää reson puitteissa, mutua\nkirjoitan nyt tätä sillä vanhalla läppärillä. Tuli 49 turvapäivitystä. Riittääkös muuten 512 megaa muistia 8.10:iin. Celeron 1.6Mhz eli kone näkyy jossain mun nimen alla, Satellite?\n« Viimeksi muokattu: 06.01.09 - klo:14.01 kirjoittanut shelby »\n« Vastaus #50 : 06.01.09 - klo:16.27 »\nLainaus käyttäjältä: Tomppeli - 06.01.09 - klo:12.55\nKerneleitä on kaikenlaisia ja niin on Opera versioitakin... Mutta hyvä selain tämä opera on lähes aina ollut.\n« Viimeksi muokattu: 06.01.09 - klo:16.31 kirjoittanut justjoo »\n« Vastaus #51 : 06.01.09 - klo:17.10 »\nJos vaikka on EEE, jossa 800x480 resoluutio.\nUseimmiten sivut ovat kuitenkin optimoitu suuremmille resoille (taitaa olla 1024x768 aika yleinen), niin tuolla asetuksella Opera pyrkii pienentämään sivun mahdollisimman hyvin leveyteen sopivaksi.\nVs: Opera (\_\_\_\_\_\_\_\_\_\_\_\_\n« Vastaus #52 : 06.01.09 - klo:17.14 »\nLainaus käyttäjältä: salai - 05.01.09 - klo:10.55\nLainaus käyttäjältä: Tomppeli - 05.01.09 - klo:10.28\nLainaus käyttäjältä: salai - 05.01.09 - klo:06.25\nJottei menisi aivan OT:ksi, voisi ketjun otsikon vaihtaa esim. muotoon: "Google esitteli oman nettiselaimen, mikä onkin hyvä tilaisuus Operan mainosiskulle".\nVihjailetko, että pitäisi vaihtaa ketjua...?\nNäin vain kieroontuneissa mielikuvissani (pienen) lauman Operan fanipoikia, jotka kyttäävät koko ajan puskissa toivoen "kunpa joku avaisi uuden ketjun, johon voisimme mennä taas kehumaan maailman parasta selainta".\nLainaus käyttäjältä: Tomppeli - 05.01.09 - klo:11.05\nNyt se on erotettu, mutta otsikko meni vähän pipariksi... Sen saa vielä vaihtaa halutessaan.\nPS. Otsikko valittu salain "toiveesta". (no ei nyt ihan niinkään)\nTästä saa minusta vähän pilkanomaisen vaikutelman, ainakin minä sain. Toivon mukaan se ei ollut tarkoitus, sillä se ei olisi suvaittavaa moden käytöstä minun mielestäni ..\nNimittäin Opera on kyllä erinomainen selain siinä missä esimerkiksi Firefoxkin.\n« Viimeksi muokattu: 06.01.09 - klo:17.16 kirjoittanut timbba »\n« Vastaus #53 : 06.01.09 - klo:17.35 »\nNo mun itsetunnolle ei noin pienet asiat kolahda, ei kaikkea kannata ottaa niin vakavasti. Riippuu toki asianyhteydestä ja kirjoittajasta.\n« Vastaus #54 : 06.01.09 - klo:18.18 »\nLainaus käyttäjältä: timbba - 06.01.09 - klo:17.14\nSe oli tarkoitettu vitsiksi, mutta olen pahoillani jos salai loukkaantui siitä. Joten sen voinee korjata sitten. Ainakin voin poistaa moisen kommentin...\n« Vastaus #55 : 06.01.09 - klo:20.35 »\nLainaus käyttäjältä: Tomppeli - 06.01.09 - klo:18.18\nMinusta sinä ymmärsit vitsini aivan oikein ja teit asiallisen teon muutenkin. Taisin jo kesäkuussa ehdottaa oman ketjun perustamista Operan "hehkuttamiselle".\n« Vastaus #56 : 07.01.09 - klo:05.53 »\nLainaus käyttäjältä: salai - 06.01.09 - klo:20.35\nMinusta tämä ei ole asiallinen teko.\nMinusta tässä sillee piilevästi pilkataan Operan käyttäjiä, sekä ehkä hiukan myös Operan kehitystä. Tällaisen vaikutelman minä tästä saan. Ja jos tällaisen vaikutelman saa useampi, niin minusta moden ei kuuluisi lähteä tällaiseen mukaan. Se oli pointtini.\nLainaus käyttäjältä: Owdy - 06.01.09 - klo:17.35\nTässä ei ole kyse pelkästään sinun fanittamisestasi .. ja kyllä, joskus asioita pitää ottaa vakavammin, sillä vitsiksi tarkoitettu saattaa joskus olla loukkaava. Kyllä minä olen seuraillut myös sinunkin keskustelujasi ja aika vakavasti niissäkin joskus keskustellaan.\n« Vastaus #57 : 07.01.09 - klo:08.31 »\nLainaus käyttäjältä: timbba - 07.01.09 - klo:05.53\nSiis haluaisit jatkaa entistä käytäntöä? Siis sitä, missä Operasta ei haluta keskustella omissa ketjuissaan*), vaan kytätään jokaista aloitusta, jossa olisi mahdollisuus hehkuttaa sen erinomaisuutta muihin selaimiin verrattuna. Jopa tunnutaan perustettavan uusia nimimerkkejä asiaa varten: Örvistelyä.\nTällaisen vaikutelman minä olen saanut. Siksi olen joskus hieman piilevästi pilkannutkin Operan fanittajia. Luulin tietysti tyhmyyttäni, ettei kukaan asiaa huomaa.\n*) Olemmehan me kyllä jutelleet Operasta asiallisestikin mm. ketjussani Opera 10 alfa julkaistu.\nEdelliseen liittyen suora kysymys: Miten Operan zoomin saa toimimaan siten, että se muistaa sivustokohtaisesti asetukset?\n« Vastaus #58 : 07.01.09 - klo:08.54 »\nLainaus käyttäjältä: salai - 07.01.09 - klo:08.31\nMissaat nyt täysin pointtini. Kyse ei ole siitä ettenkö haluaisi omia ketjuja eri selaimista puhuttaessa.\nTässä kuitenkin on kyse siitä, että moderaattori on muokannut toisen tekemää tekstiä ja muuttanut sitä hiukkasen loukkaavan sävyiseksi (minun mielestäni). Moderaattorin kuuluu olla neutraali varsinkin siinä mielessä, että jos muutetaan toisen kirjoittamaa tekstiä (tässä tapauksessa Owdy ei kylläkää välittänyt siitä, mutta joku muu voi katsoa sen loukkaavaksi).\nTosin tiedän että sinä salai olet juurikin se joka inhoaa näitä Opera-hehkuttajia, joten siitä syystä helposti miellän tämän moderaattorin muokkaamisen loukkaukseksi Opera-käyttäjiä kohtaan. Välttämättä kaikki ei sitä lue ja ymmärrä samalla lailla kuin minä, kun ei ole ennemmin lukenut välttämättä näitä sinun kommentteja muissa ketjuissa.\nJa ainahan näitä hehkuttamisia on ja tulee olemaan. Sama juttu se on ainainen Windows/Linux kinastelu, jossa piikitellään esim. Windows-ketjuissa, että Linuxpa toimiikin.. Tämä siis vain esimerkkinä siitä, että ketjuihin tulee näitä hehkuttajia, vaikkei se ketjuun liittyisikää. Tämä ei silti minusta oikeita siihen, että pitäisi mieluummin näille hehkuttajille avata pilkkaavia ketjuja (ei ainakaan moden toimesta).\nTiedän että tämä oli vitsiksi tarkoitettu, mutta joku voi ymmärtää näitä loukkauksina (ja juuri minulle tuli sellainen ensivaikutelma). Tosin otin tämän huumorilla kuitenkin itsekin, mutta ajattelin vain kertoa oman näkemykseni tästä otsikon vaihdosta.\nOlipas vaikeesti sanottu, mutta ehkä pointtini on nyt selvempi... tai sitten ei\n« Viimeksi muokattu: 07.01.09 - klo:09.00 kirjoittanut timbba »\n« Vastaus #59 : 07.01.09 - klo:09.00 »\nMiten Operan zoomin saa toimimaan siten, että se muistaa sivustokohtaisesti asetukset?


Etusivu // Tietoa farmasian alasta // Opiskelemaan farmasiaa\nFarmasiaa voi opiskella Helsingin yliopistossa ja Itä-Suomen yliopistossa farmaseutin ja proviisorin koulutusohjelmissa sekä Åbo Akademissa farmaseutin koulutusohjelmassa. Lisäksi Itä-Suomen yliopistossa on tarjolla englanninkielinen yleisen toksikologian maisteriohjelma ja Åbo Akademissa ruotsinkielinen lääketeollisuuteen suuntaava maisteriohjelma. Farmaseutin tutkinto (alempi korkeakoulututkinto, 180 op) suoritetaan yleensä kolmessa vuodessa. Proviisorin ja maisterin tutkinto (ylempi korkeakoulututkinto, 300 op) suoritetaan yleensä viidessä vuodessa.\nFarmasian opetuksen tavoitteena on kouluttaa terveydenhuoltoon lääkkeiden ja lääkehoidon asiantuntijoita. Opintoihin kuuluu farmakologiaa, farmaseuttista kemiaa, lääkkeen valmistusta, lääkkeiden vaikutusmekanismien tutkimista, lääkevalmisteiden ominaisuuksien tutkimista, lääkkeiden oikeaoppiseen käyttöön opastamista, vuorovaikutustaitojen harjoittelua ja farmasian yhteiskunnallisiin ulottuvuuksiin tutustumista. Opintoihin sisältyy myös puolen vuoden harjoittelu, josta osa tulee suorittaa avoapteekissa ja osan voi halutessaan suorittaa sairaala-apteekissa tai ulkomailla.\nFarmaseutin ja proviisorin koulutusohjelmiin haetaan yliopistojen yhteishaun kautta. Haku tapahtuu Opintopolku.fi -sivustolla.\nMaisteriohjelmien hakuohjeet löytyvät yliopistojen omilta sivuilta.\nLisätietoja farmasian opiskelusta ja pääsykokeista löydät myös tiedekuntien ja laitosten sivuilta: Itä-Suomen yliopisto, Helsingin yliopisto, Åbo Akademi.\nFarmasia on poikkitieteellinen ala, jonka opiskeluun kuuluu muun muassa seuraavia osa-alueita:\nBiofarmasia tutkii anatomisten, fysiologisten ja solubiologisten tekijöiden vaikutusta lääkehoitoon sekä sitä, miten lääkeaineiden ominaisuudet, lääkemuodot ja lääkkeiden antotavat vaikuttavat lääkehoidon tehoon ja turvallisuuteen.\nFarmakologia tutkii lääkeaineiden vaikutuksia ja vaiheita elimistössä, niin elin-, solu- kuin molekyylitasolla ja soveltaa näitä tietoja sairauksien ehkäisyyn ja hoitoon.\nFarmaseuttinen biologia etsii luonnosta uusia lääkeaineita ja kehittää niille tutkimusmenetelmiä. Se on soveltava tieteenala, joka yhdistää muun muassa kemiaa, kasvitiedettä, mikrobiologiaa, biokemiaa ja geenitekniikkaa.\nFarmaseuttinen kemia tutkii lääkeaineiden fysikaalisia ja kemiallisia ominaisuuksia, kemiallista rakennetta ja synteesiä ja hyödyntää tätä tietoa lääkeainesuunnittelussa, -valmistuksessa ja -analytiikassa.\nFarmasian teknologia tutkii ja kehittää lääkevalmisteita ja lääkkeiden valmistusmenetelmiä sekä pyrkii ymmärtämään molekyylitasolta lähtien kaikkia niitä fysikaalisia ja kemiallisia tekijöitä ja ilmiöitä, jotka määräävät erilaisten lääke- ja apuaineiden säilymistä ja käyttäytymistä elimistössä.\nKliininen farmasia on farmasian osa-alue, joka käsittelee yksilön lääkehoidon kokonaisuutta ja sen tehoa, turvallisuutta, taloudellisuutta, tarkoituksenmukaisuutta ja toteutettavuutta. Kliiniseen farmasiaan kuuluu keskeisesti yhteistyö muiden terveydenhuollon ammattilaisten ja potilaan kanssa.\nTeollisuusfarmasia keskittyy lääkevalmisteen tutkimiseen ja tuotekehitykseen, tuotantoon soveltamiseen, lääkkeiden teolliseen valmistamiseen sekä lääkkeiden valmistamiseen liittyvien laatujärjestelmien sekä lääkerekisteröintiä koskevien asioiden opetukseen.\nToksikologia tutkii elimistölle vieraiden aineiden haitallisia vaikutuksia, haittavaikutusten mekanismeja, toksisuuden testaamista ja kemiallisten aineiden riskinarviointia.\nSosiaalifarmasiassa tarkastellaan lääkehuoltoa, lääkkeiden käyttöä ja niihin liittyviä ongelmia yhteiskunnallisesta näkökulmasta sekä lääkehoidon terapeuttista ja taloudellista vaikuttavuutta ja lääkepoliittista päätöksentekoa.\nOpiskeluun sisältyy paljon käytännön harjoittelua. Opintojaksoilla työskennellään esimerkiksi laboratoriossa lääkkeitä valmistaen sekä opetellaan, miten asiakasta neuvotaan lääkkeiden vaikutuksista ja käytöstä. Sekä farmaseutin että proviisorin opintoihin sisältyy 26 viikon harjoittelu. Harjoittelusta 13 viikkoa on suoritettava suomalaisessa avoapteekissa, mutta toisen 13 viikkoa voi suorittaa myös sairaala-apteekissa tai ulkomailla. Harjoittelu on avoapteekissa suoritettuna palkallinen. Harjoittelun tavoitteena on tukea farmasian opiskelijan ammatillisen asiantuntijuuden ja työelämätaitojen kehittymistä. Se tarjoaa erinomaisen mahdollisuuden luennoilla ja harjoitustöissä opitun teoriatiedon ja työelämässä hankitun käytännön tiedon yhdistämiseen.\nKoulutus antaa erinomaiset valmiudet erilaisiin työtehtäviin sosiaali- ja terveydenhuollossa. Monet farmasian ammattilaiset työllistyvät apteekkiin, mutta mielenkiintoisia työtehtäviä löytyy myös lääketeollisuudesta, sairaaloista ja terveyskeskuksista, viranomaistehtävistä (esim. Kela ja Fimea), lääketukkukaupasta sekä opetuksen ja tutkimuksen parista.\nApteekissa työtehtäviin kuuluvat asiakaspalvelu (resepti- ja itsehoitolääkkeet), lääkeneuvonta, lääkehoitojen arviointi, lääkkeiden valmistus sekä erilaiset esimiestehtävät (esimerkiksi työvuorolistojen teko ja apteekin hoito).\nSairaaloissa ja terveyskeskuksissa farmaseutit ja proviisorit työskentelevät lääkehoitojen ja lääkkeiden käytön asiantuntijoina, vastaavat lääkehoitojen arvioinnista ja hoitavat erilaisia lääkkeiden logistiikkaan, valmistukseen ja käyttökuntoon saattamiseen liittyviä tehtäviä sekä esimiestehtäviä. Näitä tehtäviä voi tehdä myös sairaalan osastolla osana potilaita hoitavaa moniammatillista tiimiä.\nLääketeollisuudessa työtehtäviin kuuluvat lääkkeiden valmistukseen ja lääketehtaan toimintaan liittyvä laadunvarmistus, lääke-erien myyntiin vapauttaminen, lääkkeiden myyntilupahakemusten käsittely, lääketurvatoiminta sekä lääkevalmisteiden markkinointi ja myynti.\nViranomaistehtäviä ovat esimerkiksi myyntilupien käsittely ja myöntäminen, apteekkien ja lääketehtaiden valvontaan ja tarkastukseen liittyvät tehtävät sekä lääkekorvaushakemuksien käsittely ja korvauspäätösten tekeminen.\nLääketukkukaupassa työtehtävät liittyvät yleisimmin lääkkeiden logistiikkaan sekä lääkkeiden markkinointiin ja myyntiin.\nYliopistolla farmasian ammattilaisia työskentelee useimmin tutkimus- ja opetustehtävissä.\nLataa esite Farmaa asiaa.\nVoit myös tilata esitteitä. Lähetä viestiä osoitteeseen viestinta@farmasialiitto.fi\nPalkkaus ja työllistyminen\nFarmaseuttien ja proviisorien palkkaus riippuu työtehtävistä ja työskentelysektorista. Alla olevasta taulokosta näet farmaseuttien ja proviisorien keskimääräisen palkan eri sektoreilla (e/kk) vuonna 2018.\nTyöskentelysektori Farmaseutti Proviisori\nApteekki 3 005 4 164\nSairaala ja terveyskeskus 2 776 4 061\nLääketeollisuus 4 134 4 895\nValtio 3 821 *\nYliopisto * 3 100\nKela 2 959 *\nTiedot on päivitetty 2/2019.\nFarmasian alan työllisyystilanne on pääsääntöisesti hyvä. Suomessa oli huhtikuussa 2018 työttömänä 117 farmaseuttia ja 58 proviisoria. Viimeisimmät farmaseuttien työttömyysluvut löydät Akavan verkkosivuilta.


Fin: Suomen Geokolikko - Page 2 - Finland - Geocaching Forums\nBy Fundamental, November 11, 2005 in Finland\nTutulta tuntuu meno. Olin aikoinaan erään kyläseuran johtokunnassa kun puuhattiin tuulipukua seuralle. Kyseltiin, että minkalainen pitäisi olla jne jne...\nKun päätökset oli tehty ja puvut tilattu niin yllättäen ilmaantui arvostelijoita joiden mielestä suurinpiirtein kaikki oli väärin.\nNämä eivät tietenkään saaneet suutaan auki silloin kun olisi pitänyt.\nTsemppiä Fundamental and Venlis.\nAntaa vain tuulten heilutella huulia, tai tässä tapauksessa sormia....\nPari viikkoa juttu sai edetä ilman että noita kaiken tietäviä auttajia ei näkynyt eikä kuulunut missään, ja sitten kun suunnitteluvaihe oli ohi ja päätös oli tehty, löytyy yllättäen arvostelijoita ja paremmin asiat tietäviä pitkissä riveissä neuvomaan ja opastamaan siinä miten asiat olis pitänyt tehdä.\nJuupa. Eka viesti aiheesta (toisessa säikeessä) Oct 31 2005, 01:49 PM. Eka luonnoskuva tässä säikeessä Nov 10 2005, 11:41 PM. Homma taisi olla jo finaalissa jossain Nov 11 2005, 07:45 AM kohdalla tai vähän sen jälkeen. Itse kommentoin 1. kerran "vasta" Nov 13 2005, 12:09 PM, jolloin - ystävät hyvät - reaktionne on "myöhässä olijat pitäkööt turpansa kiinni elleivät kerran saa sitä asiallisesti ja aikanaan auki". Olisi siis pitänyt ehtiä luonnokseen perehtyä ja sitä kommentoida jotain vuorokauden, parin sisällä, jos siis tuohon halusi kortensa kantaa!\nOliko tässä oikeasti siis yhtään mitään aikataulullisia edellytyksiä että olisi saatu epäilemättä kiitettävän kirjavassa verkkoyhteisössä piilevät näkemykset & tieto tämän hyvän - ja minusta vähän yhteisenkin - hankkeen käyttöön, siitä voi jokainen ihan vapaasti muodostaa oman mielipiteensä.\nTaitaa vaan tulla lentävä lähtö sekä duunista että himpestä, jos webin harrastusforumeita pitää alkaa on-linena seuraamaan Mutta pitää yrittää paremmin joko sitä tai sitten sitä "turpansa kiinni pitämistä". Vähän brutaaliksi tämä myös jo harmi vain menee.\nEdited November 15, 2005 by Team GeoMarmots\nHatun nosto hankkeen puuhamiehille. Mutta designia voitaisiin hieman miettiä. Tässä on talvi tulossa ja suurin osa kätköistä jää lumen alle, joten tuskin kolikoilla on niin hel*tinmoinen kiire.\nOletan, että tästä maasta löytyy jokunen graafikko, jotka voisivat heittää pro bono keikan ja tehdä ehdotuksen, joista voitaisiin esim. äänestämällä valita voittaja. Rahaa siihen ei välttämättä tarvita, vaan kunnia voi riittää palkinnoksi.\nOletettavasti tämäkin porukka tietää jo muutaman potentiaalisen suunnittelijakyvyn. Annetaan aikaa vuoden loppuun ja katsotaan mitä ehdotuksia on siihen mennessä saatu.\nEdelleen en väitä puhuvani joukkojen puolesta, mutta haluan tuoda (ja tuonkin) oman mielipiteeni nyt esille, koskapa jälkikäteen urputus ei ole järin tyylikästä. Ymmärtääkseni tämä foorumi tukee äänestystä. Tässä taitaisi olla aika hyvä syy järjestää moinen.\nPari viikkoa juttu sai edetä ilman että noita kaiken tietäviä auttajia ei näkynyt eikä kuulunut missään...\nHmm, tässä säikeessä kyllä oli ehdotuksia.\n... ja sitten kun suunnitteluvaihe oli ohi ja päätös oli tehty...\nHmmmmm, ensimmäinen kuva kolikosta ilmestyi 11.11 ja silloin oli jo lähes kaikki lyöty lukkoon.\n... löytyy yllättäen arvostelijoita ja paremmin asiat tietäviä pitkissä riveissä neuvomaan ja opastamaan siinä miten asiat olis pitänyt tehdä.\nKieltämättä vähän perusteellisempi ja pidempiaikainen keskustelu kolikon kuva-aiheista ei olisi ollut pahitteeksi. Eipä missään vaiheessa taidettu mainita, että deadline olisi jo tiedossa. Lokakuun 31. kolikko oli vielä täysin suunnitteluvaiheessa, 11 päivää myöhemmin muutoksia ei enää voinut tehdä. (Itse satuin olemaan suurimman osan tuosta ajasta ulkomailla, enkä siellä lukenut foorumeita.) Jotenkin tuli mieleen ohuen ohut analogia erääseen aikaisempaan keskusteluun, josta nostaisin esiin tässä näkyvät kommentit.\nNo, ihmiset eivät näe kaikkia asioita aivan samalla tavalla, ja hyvä niin. Minua esimerkiksi nyppii hiukan, kun näen jonkun urheilutapahtuman katsomossa itse väsätyn Suomen lipun, jossa väri tai suhteet ovat täysin pielessä. Epäilemättä moni ei voisi vähempää välittää.\nMutta katsokaapa kolikon kuvaa vielä uudelleen. Lopullinen versio lienee tämän säikeen ensimmäisessä postauksessa. Minusta se on aivan kelvollisen näköinen. Ja uusia kolikoita haluamillaan aiheilla voivat suunnitella ja valmistuttaa kaikki jotka haluavat ja kykenevät.\nItse olen tunnetusti malttamaton ihminen ja olen sen joskus joutunut karvaasti kokemaan.. ehkä tosiaan olisi pitänyt antaa jonkun ammattilaisen suunnitella kolikko ja antaa kaikkien tuoda mielipiteensä julki. Kuitenkin kolikon itse suunnittelimme ja hyväksi totesimme ja laitoimme menemään sellaisenaan.. nyt on myöhäistä. Seuraavan kolikon saa sitten joku muu suunnitella ja tehdä mieleisensä. Tilauksen saa toki perua jos kolikko ei tälläisenään miellytä. Pakko ei kenenkään ole näitä ostaa.\n- mittasin nopsasti tulosteestakin näköhavainnon ilmeisen oikeaksi että Suomen lipun sininen vaakapalkki on n. 17 % kapeampi kuin vastaava pystypalkki, ainakin tämän topicin ylimmässä versiossa.\n- tarkistaisin myös ennakkoon tehdyn asemoinnin hyväksyttävyyden yleensä, siis että pohjana on Suomen lippu, jonka päällä on ihan muita elementtejä.\nEivätkö nuo sitten kumoa toisensa, että jos pohjana ei olekaan mittasuhteiltaan virallinen lippu, niin mitään ongelmaakaan ei sitten ole? (Ihan vain looginen johtopäätös, eikö vain.)\nOlisiko tämä onnistunut isolla joukolla millään järkevällä aikataululla? Sehän on tietysti vitsikästä, että kun joku kerrankin saa jotain aikaiseksi, niin toiset ovat sitten kateellisia etteivät saaneet aikaiseksi moista ensin omissa nimissään.\nTämän kolikkoprojektin voi nähdä niinkin, että kun suomalaisilla on pian suuren joukon enempiä ponnistelematta oma vuoden 2006 kolikko, niin se tulee olemaan ihan varmasti inspiraatio uusille (tai jopa paremmille) designeille, joista jokin saatetaan saada jopa valmiiksi asti ennen vuotta 2010. Siihen asti olemme iloisia uudesta kolikostamme, eikö vain?\nEdited November 15, 2005 by solarflare\nIhan ettei nyt mene liian synkäksi tämä keskustelu, niin haluan kiittää siitä positiivisesta paulautteesta jota olen myös paljon saanut. Suuret kiitokset! Tammikuussa pitäisi kolikko jokaisen tilanneen postiluukusta kolahtaa\n28 marraskuuta on deadline varata näitä kolikoita itselleen.. sen jälkeen se ei enää minun kauttani onnistu. Tällä hetkellä kolikoita on varattu noin 150kpl.\nArvostelu ja ja sitä sisältävien kannanottojen kirjoittaminen on todella helppoa, toista on tarttua asiaan ja toimia. SIITÄ KIITOS Fundamental and Venlisille! Kukakohan uskaltaa alkaa suunnittelemaan seuraavaa kolikkoa tämän myllytksen jälkeen?\nSorry aina ei jaksa hymistellä. Oletan että tämä homma ei ole niin vakavaa, että virallista mielipidettä mukailemattomien olisi pidettävä turpansa tukossa, mutta ilmeisesti olen pahasti erehtynyt.\nKuten sanoin kaikki kunnia hankkeen puuhamiehille, mutta pyyhkeitä siitä, että homma tehtiin pitkälti kulissien takana ja mahdollisuutta kommentointiin ei oikeastaan annettu.\nMeillä päin on sellainenkin sanonta, kuin että pitäkää tunkkinne.\nHow can I order them from Estonia, I'd like one but is it possible?\nPre-Orders for rest of the world will start end of this month.. just stay tuned and follow the introductions in geocoin forum.. You have to have paypal account to buy these coins..\nNälkä alkoi kasvaa syödessä eli kun deadlineen on vielä aikaa niin pistä atrivsolapeille vielä yksi kolikko lisää eli yhteensä kolme.\nAinahan se menee niin, että jokaista ei voi miellyttää vaikka mitä tekisi. Jokainen on kuitenkin vapaa kolikon tekemään jos tämä ei miellytä. Joten ei muuta kun bisnestä tekemään!\nMinulta ainakin kiitokset puuha-miehille/naisille. Onneksi elämme vapaassa maassa.\nNäitäkään ei kai ole pakko ostaa, jos oikein asian olen ymmärtänyt !\nToiset ajaa mossella ja toiset mersulla, niin ja loput millä itse huvittaa.\nKIITOKSET ! - Minulle tulos merkitsee, ei ne jupinat ...\nVaraan yhden kappaleen mikäli mahtuu vielä mukaan tilaukseen.\nTaitaa olla tyhmä kysymys, mutta mikä mahtaa olla Geokolikon tarkoitus ?\nOnko se ihan tavallinen Travel Bugi jota kuskataan paikasta toiseen vai onko näitä tarkoitus keräillä vai onko jokin muu tarkoitus ?\nAinakin se alkuperäinen tarkoitus on olla samanlainen kun TB.. itse en ainakaan näitä kolikoita kerää vaan laitan kiertoon. Yhden laitan muistoksi säilöön.\n2 kolikkoa mulle kiitos kans! Ja mieluummin FI kuin SU (Soviet Union edelleen monen englanninkielisen mielesssä...)\nMeille myös yksi kummallekin eli yhteensä 2 kpl. Kyllähän sitä sentään tämmöiseen historialliseen tapahtumaa täytyy osallistua itsekin.\n- Anja ja Hannu\nMailia käyttäen tilasin jo kaksi kappaletta.\nPitäydyn edelleen siinä 2 kappaleessa.\nHieman epäselvää tilataanko tavara käyttäen mailia vai foorumia.\nOlen ottanut tilauksia vastaan sekä täältä foorumilta että sähköpostin kautta..\nTilaan 10 kpl. Vaihdan ensi vuonna kolikoita Tshekkiläisiin vastaaviin ja annan muistoksi Tshekkiläisille kamuille.\nTänään on viimeinen päivä tilata kolikoita minun kauttani.. joten kaikki Matti myöhäiset nyt viimeistään tilaus vetämään tai muuttamaan omaa tilausta.\nNo enhän voi minäkään elää ja olla ilman yhtä tällaista mukavaa metallinpalaa.\nNyt ei sitten enää kolikoita minun kauttani pysty tilaamaan.. tilauksia tuli 59 eri ihmiseltä ja kolikoita on Suomeen tulossa yhteensä 185kpl Ilmoittelen sitten jokaiselle henkilökohtaisesti kun kolikot ovat saapuneet ja ilmoitan samalla tilinumeron minne maksaa.\nPssst, don't forget us English-speaking only folks over in the geocoin forum when these are available for sale. I want a few but have no idea what's being said in this thread\nPre-orders for rest of the world will start today or tomorrow.. stay tuned\nBeen waiting by the computer.......checking every so often..........\nThere are any new informations about the geocoin from Suomi?\nI'm hoping the coin will feature Kimi Raikkonen, Mika Hakkinen and Marcus Gronholm...\ngcocoins.com the makers of the EU and UK coin will be handling sales and distribution of the Finland. coin. It will not be shipping until mid-January and I do not want to start taking orders too far in advance of distribution. So it will be a week or so before this happens.\nI will let everybody know by posting on the geocoins forum.\nHuomenna alan ottamaan maksuja vastaan. Lähetän sähköpostia jokaiselle kolikon tilanneelle. Kolikot saapuvat Suomeen viikon kahden sisällä mikäli kaikki menee niin kuin pitää. Otan maksut vastaan jo nyt kun pitää maksaa tullit yms. juoksevat kulut alta pois. Myös niille jotka ovat tilanneet kissa geokolikoita otan niiden maksut samalla. Mikäli joku on vielä kiinnostunut kissa geokolikosta niin ottakaa pikaisesti yhteyttä.\nEDIT: teimme vielä muutoksia kolikkoon. Lopullinen versio topicin ensimmäisessä viestissä. Kulta toimikin paremmin kolikossa kuin hopea. Hopea olisi myös tummunut ajan myötä ilman epoksi päällystettä.\nEdited January 11, 2006 by Fundamental and Venlis\nMaksuja on saapunut ja osa ilman mitään tietoja geokätkö nimimerkistä tai osoitteesta. Ne jotka eivät vielä ole maksaneet, muistakaa merkitä viestikenttään jotain tietoja itsestänne. Nämä kätköilijät voisivat ottaa yhteyttä:\nFyrkat lähti matkaan osoitetietojen kera. Pistin viestiä reijamasallekin puhelimitse kun sattui olemaan numero muistissa. Odottavaisella kannalla...\nKolikot ovat lähteneet kohti Suomea 16.1! Tracking numeron perusteella paketin pitäisi olla suomessa torstaina. Luultavasti kuitenkin aikaisintaan perjantaina kun pitää sohlata tullin kautta. Toivotaan että saisin kolikoita eteenpäin jo torstaina niin olisi viikonlopuksia kolikot perillä ihasteltavna.\nTänään tuli taas lisää näitä maksuja joissa ei ollut kätköilijä nimeä tai osoitetta.\nSIPONEN ISMO OLAVI\nHAUHIO KRISTA KAARINA\nSuomikolikot saapuivat jo keskiviikkona Suomeen. Kiitos tullin ja fedexin sekoilun kolikot toimitetaan minulle vasta maanantaiksi. Eli ne jotka ovat maksaneet voivat odotella kolikoita saapuviksi tiistaina.\nKolikot saapuneet!!! Aktivointi koodit kolikoille löytyvät osoitteesta: http://www.gccoins.com/FN2active.php\nNyt kolikoita pakkailemaan!\nKusti polkaisi lähetyksen laatikkoon. Komeita ovat, Varvikello kiittää ja kumartaa.\nKiitokset kolikoista, mielestäni tosi hienoja, ainoa ongelma on, että raaskiiko noita mihinkään metsään homeiseen muovipurkkiin pistää . Uudet lukulasit menne myös hankintaan kun viimein löysin kaiverretun numeron.\nPerille tuli !! Jupilli kiittää kovasti !!\nNähtäväksi jää pääseekö kolikko reissuun vai jääkö komistamaan kirjahyllyä !!?!!\nTänään tuli. Hienoja ovat ja toinen menee kiertoon, toinen hyllyyn.\nKiitos Fundamental and Venlis !\nPerille tuli, upeita ovat...kiitos asiamiehelle!\nKolikot saapuivat turvallisesti perille. Ja ovat komeita.\nNuo hakemani koodit eivät ainakaan heti kelvanneen geocacthingin aktivointisivulla\nEhkä täytyy odotella jonkin aikaa...\nKolikoiden aktivointi siis sivulla: http://www.gccoins.com/FN2active.php\nKuittaa ja kiittää! Hieno on!!\nKolikot saapuivat jo Napapiirillekin.


Heittäkääpä vinkkejä | Overdrive.fi\nKetju osiossa 'Kori', aloittaja 5.7 olssi, 1.11.2010.\nHeittäkääpä vinkkejä.Vein vanhan farkku riisseli olssin maalaamoon ja olis tarkoitus laittaa joku valkoinen väri,mutta ku ei osaa päättää,eli oisko hyviä ehdotuksia mikä tommoseen farkkuun sopis.Oisko joku valkonen helmiäinen mitään.\nTietääkö kukaan mikä valkoinen on 300 c uusissa syslereissä pirun hienon värinen oli,ku auto tuli livenä vastaan.Näytti joltain helmiäiseltä.\n5.7 olssi, 1.11.2010\nMun mielest kaunein valkoinen on sellanen kellertävänruskealla murrettu lämmin kermanvärinen sävy mitä joissakin jaguaareissa on näkyny. Tää on mun mielipide mut makuja on monia sanoi mäyräkoira joka muniaan nuoli. :wink:\nKysehän on siitä, mikä oma silmää miellyttää. Jossain Jaguaarissa valkoinen, kellertävänrusahtava voi olla ihan hieno, mutta toimiiko sama väri kulmikkaassa jenkissä? Voi olla, että toimiikin. Älä ainakaan tee siitä mattamustaa..\nSiellä maalaamossa voi olla hyviä värimalleja josta saat lopullisen sävyn.\nMä en laittaisi helmiäistä. Tuo Cadillacin kermanvalkoinen voisi toimia\nhttp://getgreatcars.com/uploaded_images ... 973732.jpg\näänet kermanvalkoiseksi tai hiukka harmahtavaksi.\nkaikkihan nuo mattamustaksi vetää... laita mattavalkoiseksi?\nIso Allu, 2.11.2010\nKysehän on siitä, mikä oma silmää miellyttää. Älä ainakaan tee siitä mattamustaa..\nJoo ei mattamustaa .Meilläkin emäntä on hokenut sitä mattamustaa jo useamman vuoden mutta ei sovi mun silmälle.\nValkoinen on suht mitäänsanomaton väri isossa autossa. Jotain sävyä valkoiseen niin voisi toimiakkin muttei puhdasta valkoista.\nolikohan luunvalkoinen (bone white)\nauringossa hohtaa punaista läpi\nJa vanhan muna kdetin joskus maalasin alkuperäisel, niin oli purkis ihan vaalean sininen , mut tasottu maalates valkoseks, oli ihan ok sävynen valkoseksi.\n-Timi- 3rd gear\nNorsunluun valkoinen 300C on haaveissa pyörinyt, notta jos lottovoiton jälkeen sellaisen...\nPerhana olisko se syssleri sitte ollu tuo norsunluun valkonen,joka tuli vastaan.Pitääpä tutkia.Hyviä ajatuksia tuli ei laiteta mustaksi ei.Cadillacin väri oli myös hyvä.\n5.7 olssi, 2.11.2010\nOliskohan se Chrysyn valkoinen sama kuin tuo Dodgen Stone White...\nNyt taitaa ruveta Osmon väri oleen lähellä.Pitkä kiiitooos kaikille.Olipa taas harrastajista iso apu,ku löydettiin vanhaan sotaratsu riisseli Osmoon väri,ku ei ite osaa päättää ni saa muut sen tehä.\nTuli muuten tänään miun museokäkkylään alkuperäiset verhoilukankaatki jenkeistä,että saahan penkin repeämät korjattua. Verhooja saa vaihtaa koko kankaan 3cm ventin takia,kun ei muka pysty korjaamaan,eipä sillä tuleepa kunnolla laitettua.


Sähköala.fi | STUL:n puheenjohtaja Lounatvuori: Nuoret paremmin mukaan työelämään\nAmmattilaiset Sähköalan uutisia Uutisarkisto 2012 STUL:n puheenjohtaja Lounatvuori: Nuoret paremmin mukaan työelämään\nSTUL:n puheenjohtaja Lounatvuori: Nuoret paremmin mukaan työelämään\nHyvinkään Sveitsissä pidettävät Urakoitsijapäivät 19.4. avannut Sähkö- ja teleurakoitsijaliitto STUL ry:n puheenjohtaja Juha Lounatvuori toivoo työmarkkinoilta enemmän joustavuutta, jotta myös kouluttamattomat nuoret saataisiin paremmin työelämään mukaan.\nUrakoitsijapäivien avajaispuheenvuoron pitänyt Juha Lounatvuori kiinnitti huomiota jatkuvasti kasvavaan työelämästä syrjäytyvien nuorten joukkoon sekä maahanmuuttajien työllistymisen ongelmiin.\n– Tiedän hyvin, että omallakin alallamme on melkoinen kynnys ottaa töihin nuori juuri koulusta valmistunut henkilö tai maahanmuuttaja, saati tavalla tai toisella työelämästä syrjäytynyt henkilö, Lounatvuori sanoi.\nPelkästään asenteiden tarkastelulla kaikkia ei kuitenkaan saada työmarkkinoille mukaan, vaan vaikeammin työllistyvät ryhmät tarvitsisivat nykyistä enemmän paitsi yhteiskunnan tukea, myös työmarkkinoiden ja työmarkkinasopimusten parempaa joustovaraa, jotta yritykset voisivat tarjota taloudellisesti kannattavasti töitä myös heille, keiden työpanos ei välttämättä ole parhaiden ammattilaisten tasolla.\nLounatvuori kiinnitti huomiota myös talouden parantuneisiin näkymiin. Ainakin pahimmasta on taas kerran selvitty.\n– Alueelliset ja yrityskohtaiset erot ovat kuitenkin todella suuria – hintakilpailu on melkoista. Tämän hetkisten arvioiden mukaan rakentamisen näkymät ovat siedettävät ja omankin alamme odotukset positiiviset. Toivottavasti tuo positiivinen tulevaisuuden odote näkyy myös alamme kannattavuudessa, Lounatvuori sanoi.\nYrittäjyyden ja taloudellisten kysymysten lisäksi kevään Urakoitsijapäivien ohjelmassa keskityttiin sähkötarvikekaupan trendien läpikäymiseen ja esimerkiksi verkkokaupan tarjoamien mahdollisuuksien läpikäyntiin.


Ilmaiset kuvankäsittelyohjelmat - Kuvankäsittely | Kookas.fi\nTarvitaanko tiedostoja ladattaessa varovaisuutta ?\nVapaasti internetistä ladattavissa olevia maksuttomia kuvankäsittelyohjelmia on todella paljon. Hankkiessaan ilmaista kuvankäsittelyohjelmaa kannattaa noudattaa samaa varovaisuutta kuin yleensäkin tiedostojen lataamisessa internetistä. Ennen ohjelman lataamista kannattaa tarkastaa, onko lähde luotettava vai onko syytä epäillä, että samalla lataa koneelleen viruksia tai muita haittaohjelmia.\nIlmasia kuvankäsittelyohjelmia on eritasoisia. Ensinnäkin kannattaa tarkistaa, mitkä ovat ohjelmiston laitevaatimukset. Seuraavaksi mietitään, mihin käyttöön ohjelmaa ollaan hankkimassa. Ilmaisohjelmilla on myös omat määritellyt käyttötarkoituksensa, joten ensimmäinen vastaantuleva ohjelma ei välttämättä ole se, joka vastaa parhaiten käyttäjän tarpeita. Ohjelmistoja on 3d-grafiikan luomiseen pelintekijöille, valokuva-albumin jakamiseen verkossa, animaatioiden tekoon ja yleiskäyttöön tarkoitettuina. Osa ohjelmistoista saattaa myös olla nk. kokeiluversioita, jolloin ohjelman voi ladata kerran ilmaiseksi tietyksi koeajaksi ja jos sen jälkeen haluaa vielä jatkaa saman ohjelman käyttöä, pitää sille ostaa lisenssi.\nIlmaisten kuvankäsittelyohjelmien laadussa saattaa olla suuriakin eroja, joten ensin kannattaa tutustua ohjelmasta mahdollisesti saatavilla olevaan tietoon esimerkiksi internetissä. Jos aika ja mielenkiinto ei riitä tiedon etsintään ohjelmistosta, kannattaa turvautua maksulliseen kuvankäsittelyohjelmaan. Sellaiseen on varmemmin saatavissa mm. käyttäjätukea ja päivityksiä.


looking for my way: kesäkuuta 2016\nOon tosi huono etsimään uusia ihmisiä seurattavaksi instagramissa, mutta josko siihenkin asiaan saataisiin nyt muutos. Joten jos sulla on aktiivinen ja monipuolinen instagram-tili, kerro se mulle kommenteissa! Rupean seurailemaan jokaista mielenkiintoista tiliä, ja lupaan esitellä muutamia omia suosikkejani myöhemmin täällä blogin puolella.\nNyt vaan kertomaan teidän instagrameja! :-)\n# LINKKAA INSTAGRAMISI\nAjattelin nyt tulla jakamaan muutamat snäppi/puhelinkuvat menneeltä toukokuulta ja kesäkuulta, kun blogi on elellyt aikalailla omaa hiljaiseloaan. Ehkä te nyt pääsette vähän kärryille, mitä mun elämässä on ollut meneillään!\n1. Joltain yöajelulta toukokuun puolelta, kun pääsi vihdoin ja viimein ulkoiluttamaan apriliaa!\n2. Sain kaverilta kaksi leffalippua, jotka oli menossa umpeen. Leffoissa meni sillon toi Zlatan-leffa, joten nappasin mun jalkapallohullun veljen mukaan ja käytiin sitten tsekkaamassa toi!\n3. Joltain kauniilta tiistaiaamun äikän tunnilta, kun puhuttiin vertauksista.. Motivaatio huipussaan viimesillä viikoilla:'D\n1. Jonain koeviikon aamuna reippaana lähdössä koululle.. Hyi, mut onneks nyt ollaan lomalla! ♥\n2. Lisää jonkin äikän tunnin positiivisia ajatuksia..:D\n3. Ajeltiin kavereiden kanssa joku sateinen yö palokan abcille kahville:D\n1. Käytiin äidin, veljen ja erään tutun kanssa toukokuussa ottamassa osaa väriestejuoksuun, ja pakko myöntää että oli kyllä kiva kokemus!\n2. Nää tais olla aikalailla kesän ekoja jädejä.. Nami:p\n3. Ja sitten vielä vähän omaa naamaa:D\n1. Tämän kuun puolella saateltiin myös eräs sukulainen viimeiselle matkalleen.\n2. Päiväriparin kanssa tehtiin retki Laajavuoren seikkailupuistoon, ja tällein korkeenpaikankammosena ei oikein ollu mun juttu..:'D\n3. Ilta-aurinkochillailuja, on se kesä vaan kiva ♥\nMitä teille kuuluu? Mitä tykkäsitte tälläisestä postauksesta?\nps. Ette arvaakaan miten hidasta tätä postausta oli kännykästä jaetulla netillä tehä..\nApua, mihin meni se kuukaus, jonka aikana en postannu ollenkaa? Tai no, jos suoraan sanotaan, niin ei ollu kaukana etten ois painanu poista blogi -nappulaa. Mulla on ollu inspiraatio ja motivaatio vähän hakusessa. Ollu vähän hakusessa, että miks mä teenkään tätä. Mutta tässä sitä ollaan. Taas.\nKesäloma, jes. Lukion eka vuosi takana ja oon aika tyytyväinen. Ainakin noin niinku kurssinumeroitten puolesta. Nää kaks ekaa kesäloma viikkoo on menny/tulee menemään päiväriparin isosena. Aika rentoo hommaa, että ei juurikaan valittamista. Elokuun alussa lähdetään vielä Kuortaneelle isoseks! Muita kesätöitä mulla ei sitten ookkaan, että muuten mun loma onkin aika tylsä..:p\nOon taas ihan innoissani kesästä, koska niin paljon kivempi lähtee ulos kuvailemaan! Mulla ois hirveesti ideoita valokuvauksen suhteen, saa nähä millon sais toteutettua! Keskiviikko-iltana aattelin myös ottaa kameran kanssa suunnaks Killerin, koska siellä olis luvassa vähän estekisoja! Lisäks oon tässä kesän aikana luvannu mennä kuvaamaan myös erään kaverin ratsastustuntia. Oispa kiva itekkin päästä kesän aikana taas satulaan..! Btw, haluaisitteko nähdä mahdollisia estekisakuvia blogin puolella?\nTän postauksen kuvat on otettu viime yönä. Tuli vaan yhtäkkiä fiilis, että haluun lähtee ottamaan kuvia, joten hyppäsin mopon selkään ja ajelin vaan johonkin! Oli niin siistiä, pakko ottaa uusiks tässä joku yö!\nMites teidän muiden kesälomat on alkanu? Ja näin jälkikäteen onnittelut myös tänä keväänä valmistuneille!


Vuokramökki Ylöjärvi, Kaakkolampi wilderness cabin - Gofinland.fi\nVuokramökit / Pirkanmaa mökit / Ylöjärvi mökit / Erämökit mökit / Vuokrataan mökki Kaakkolampi wilderness cabin\nKaakkolampi wilderness cabin\nmökki, Ylöjärvi, 3+3 henkilöä\nLuhtimallinen, v. 1948 rakennettu hirsirakenteinen entinen ojitussuunnittelijoiden kämppä, joka sijaitsee kauniilla paikalla Kaakkolammen rannalla, Isoneva-Raitakulonnevan soidensuojelualueella.\nKotoisessa kämpässä on kamari ja takka sekä keittiö. Kamarissa on kolme kerrossänkyä (pituus 190 cm). Puulämmitys, keittiössä puuhella ja kaasulevy, ruokailuvälineet ja keittoastioita, kaivo, maakuoppa. Pihapiirissä kämpän lisäksi rantasauna, nuotiokehä, savustuslaatikko sekä varasto ja käymälä. Laituri, vene (ei tarvitse moottoria, lampi on pieni).\nBiolanin käymälä pois käytöstä. Käytössä toinen ulko-wc. ERÄKÄMPPÄ: Eräkämpät soveltuvat parhaiten tukikohdaksi kalastus- vaellus- tai metsästysreissulle. Eräkämppien varustelu ja taso on usein muita lomamökkejä vaatimattomampi. Kohdetta ei esilämmitetä ennen varauksen alkua. Kämpän siivouksesta loman aikana ja jälkeen huolehtii asiakas. Pitkien etäisyyksien takia huolto ei tarkasta kämppää kaikkien asiakkaiden jälkeen. Jos kohde on saapuessasi siivoamatta tai siellä on puutteita, ota välittömästi yhteyttä kohteen huoltajaan soittamalla. Asiakkaan tulee tuoda omat lakanat ja pyyhkeet mukanaan (ei ole vuokrattavissa). Käyttövettä ei tutkita vuosittain, joten suosittelemme juomaveden keittämistä varmuuden vuoksi.\nKaakkolammen kämppä soveltuu hyvin luonnosta kiinnostuneille, erähenkisille pienille ryhmille.\nUiminen: Suolampi matala, ei erikoisen hyvä uimapaikka. Lähin hyvä on Iso-Mustajärvi (n. 12 km), jossa hiekkaranta.\nKalastus: Teerilampi 6545-virkistyskalastusvesi, 40 km (www.eraluvat.fi). Kaakkolammella voi pilkkiä ja onkia jokamiehen oikeudella. Viehekalastukseen tarvitaan läänikohtainen viehelupa. Kämpän ympärillä on marja- ja sienimaita.\nEtäisyyksiä: Seitsemisen kansallispuisto n. 37 km (mitattu parempia teitä pitkin). Helvetinjärven kansallispuisto n. 22 km. Tampere (rautatieasema) 80 km. Parkano 70 km. Vaskivesi 15 km (kauppa). Kuru 27 km (mm. huoltoasema sekä ravintola). Linja-auto; Kuru-Virrat tielle n. 7 km.\nAutolla pääsee mökin pihaan kesällä ja talvella. Talviaikana 1.12.-31.3. vähintään kahden vuorokauden varaus.\nLoma-asunnon nimi: Kaakkolampi wilderness cabin


Ai Karkkii!: Bonbonin uudet vaatteet\nLähettänyt Karkkis klo 11.33\nEmonen | Tipulassa 28. toukokuuta 2015 klo 14.43\nOho, jestas miten nopeasti aika on mennyt! Bonbon on ihan kohta isossa suuressa maailmassa! Oikein mukavaa lomailua sinulle! :)\nOlet löytänyt ihania vaatteita! Keltaiset ja vihreät ovat superkauniita ja raikkaita. Äitiyspakkauksessakin näyttää olleen todella kivoja vaatteita - varsinkin tuo pupu on hellyyttävä! :)\nKarkkis 29. toukokuuta 2015 klo 16.47\nKyllä se kevät tässä on hurahtanut! Bonbonista taisin kertoa siinä jossain toisen kolmanneksen alkupuoliskolla ja nyt viimeinen kolmannes on jo loppusuoralla!\nMinusta on ihanaa, että tämän vuoden äitiyspakkauksessa on juuri minun lempivärejäni, keltaista ja vihreää. Olisin ollut tyytyväinen edellisenkin vuoden pakkaukseen, mutta tämä on vielä sopivampi ja varmasti pääsevät vaatteet käyttöön. Pakkauksessa oli myös turkoosia ja lilaa, jotka nekin ovat kauniita värejä.\nAnonyymi 28. toukokuuta 2015 klo 18.36\nKyllä Bonbonin kelpaa, väriä on joka lähtöön. Ja eka kuvassa olevista kuvioista voi heti opetella kirjaimet ja opetella erottamaan kolmion neliön ja ympyrän.\nKarkkis 29. toukokuuta 2015 klo 16.50\nToivottavasti Bonbonin pää ei vallan sekoa näistä väreistä! Löysin tänään lisää värejä, tällä kertaa käytettyinä.\nMinnaa 29. toukokuuta 2015 klo 6.52\nIhan karkkismaisia vaatteita tosiaan! :) Meilläkin Ellulla oli vauvana paljon keltaista, lilaa, kirkkaan punaista jne, koska en luottanut ultran tyttölupaukseen. Hankin sitten lisäksi mekkoja ja ekan vuoden aikana Ellu saikin lahjaksi melkein vain pinkkejä ja vaaleanpunaisia vaatteita.. Käytimme niitä kyllä, mutta sitten sukulaiset alkoivat itse huomata, että emme miehen kanssa oikein välitä tyttöjen päästä varpaisiin pinkki-vaaleanpunaisuudesta.\nToivottavasti Marimekon bodyt kestävät, ovat kyllä niin ihania! Laatu on harmillisesti vaihdellut Marimekon trikoissa todella paljon, ja olisihan se kiva, että kivat ja suht hinnakkaat vaatteet säilyisivät käytettävinä pitkän aikaa.\nKarkkis 29. toukokuuta 2015 klo 16.54\nEllulla on aina niin kivoja vaatteita! Tyttömäinen voi olla ilman vaaleanpunaistakin. Pidän kyllä vaaleanpunaisestakin, mutta en kyllä käyttäisi yksinomaan sitä vaikka Bonbon olisi tyttö.\nToivottavasti tosiaan nuo Marimekon bodyt ovat hyvää laatua. En ole viime vuosina ostanut juurikaan Marimekon trikoovaatteita. Kymmenen vuoden takaa minulla on ainakin vielä erittäin laadukkaita trikoovaatteita edelleen käytössä, mutta olen ymmärtänyt, että sen jälkeen laatu ei ole enää ollut yhtä tasaista.\nPaavalinkukka 31. toukokuuta 2015 klo 0.01\nKyllä on söpöä!\nKarkkis 1. kesäkuuta 2015 klo 20.01\nEikö vaan? Vaatteiden kantaja on kyllä luultavasti viel söpömpi!\nMiks sulla on aina sydän kasvojen kohalla?\nKarkkis 1. kesäkuuta 2015 klo 20.02\nKoska haluan säilyttää edes viimeisiä anonymiteetin rippeitä täällä blogissa, mutten halua kuitenkaan rajata kuvia päättömiksi.\nEmmi / Yhteenkasvettu 2. kesäkuuta 2015 klo 19.38\nOi aivan ihana tuo koirabody!! :)\nKarkkis 3. kesäkuuta 2015 klo 16.34\nSe oli mielestäni niin suloinen, että oli pakko ostaa! Body on Molo-merkkinen.


Suomi on yhdessä tilastossa edelleen jalkapallokääpiö jopa Pohjoismaissa - ElmoTV\nErling Braut Hålandin siirtosummaksi arvioidaan jopa 150-170 miljoonaa euroa, jos hän siirtyi tänä kesänä Valioliigaan tai La Ligaan\nSuomi oli yksi kolmesta Pohjoismaasta, joka pelasi EM-kisoissa. Siirtomarkkinoilla Suomi on kuitenkin edelleen pikkutekijä pohjoisiin naapureihinsa verrattuna.\nJULKAISTU 25.6.2021 | KUVAT All Over Press\nSuomesta ei tullut EM-kisoissa tämän hetken parasta pohjoismaata, sillä Ruotsi ja Tanska menivät jatkopeleihin, mutta Suomi jäi rannalle. Norja ja Islanti eivät olleet kisoissa lainkaan, joten pohjoismaisessa vertailussa Suomi voisi sanoa olevan pohjolan kolmanneksi paras maa maajoukkuejalkapallossa.\nEM-kisat ovat kuitenkin vain yksi mittari. Eräs toinen mittari kertoo paljon tylympää kieltä suomalaisesta jalkapallosta. Se mittari kertoo, miten hyviä ja arvostettuja pelaajia suomalaiset pelaajat ovat siirtomarkkinoilla.\nSiirtosummat eivät yksin kerro pelaajan hyvyydestä, sillä siirtosummaan vaikuttaa moni asia – alkaen siitä, miten pitkä sopimus pelaajalla vielä on vai onko hänellä sopimusta lainkaan, ja päätyen siihen, minkä ikäinen pelaaja on tai millainen hänen loukkaantumishistoriansa on. Lisäksi siirtojen täytyy myös toteutua. Esimerkiksi Jari Litmasen arvo oli hänen huippuvuosinaan tapissaan, mutta Litmanen pysyi Ajaxissa ja siirtyi vasta sopimuksensa umpeuduttua Barcelonaan.\nVertailu on joka tapauksessa armoton suomalaispelaajille – niin toteutuneiden siirtojen kuin myös pelaajien nykyarvojen mukaisessa vertailussa.\nKaikkien aikojen kallein ruotsalaispelaajan siirto on edelleen Zlatan Ibrahimovićin siirto Interistä Barcelonaan kesällä 2009. Barca maksoi Zlatanista Interille 69 miljoonaa euroa. Seuraavana listalla ovat Dejan Kulusevskin 35 miljoonan euron siirto Parmasta Juventukseen 2020 ja Victor Lindelöfin saman suuruinen siirto 2017 Benficasta Manchester Unitediin.\nRuotsissa on kuusi yli 20 miljoonan euron siirtoa, joista Zlatanin siirtoja on neljä. Yli 10 miljoonan euron siirtoja on Ruotsissa yhteensä 10, joista viisi on Zlatanin siirtoja.\nRuotsin tämän hetken arvokkaimmat pelaajat ovat Kulusevski ja Real Sociedadin 21-vuotias hyökkääjä Aleksander Isak. Molempien mahdollisen siirtosumman uskotaan liikkuvan noin 40 miljoonan euron tuntumassa. Isakin kohdalla on puhuttu tänä kesänä jopa yli 50 miljoonan euron siirtosummasta, varsinkin jos Isak siirtyisi Englannin Valioliigaan.\nNorjan ennätyssiirto tähän mennessä on Sander Bergen 23 miljoonan euron siirto belgialaisesta Genkistä Sheffield Unitediin tammikuussa 2020. Yli 20 miljoonan raja on rikottu tähän mennessä yhteensä kolmessa norjalaispelaajan siirrossa ja 10 miljoonan euron raja kuudessa siirrossa.\nNorjan tämän hetken arvokkain pelaaja siirtomarkkinoilla on Dortmundin sensaatiomainen maalikone Erling Braut Håland. Hänen mahdolliseksi siirtosummaksi on arvioitu jopa tähtitieteelliset 150–170 miljoonaa euroa, mikäli hän siirtyisi tänä kesänä Valioliigan jättiseuroihin tai Real Madridiin. Sama mittaluokan siirtosummista on puhuttu tänä kesänä vain Harry Kanen yhteydessä. Sander Berge jättää kesällä Sheffield Unitedin ja hänen yhteydessään on puhuttu 30-35 miljoonan euron siirtosummasta.\nTanskan kallein siirtosumma on tähän mennessä maksettu Christian Eriksenistä, kun hän siirtyi 27 miljoonaa eurolla tammikuussa 2020 Tottenhamista Interiin. Yli 20 miljoonan euron siirtoja Tanskassa on viisi ja yli 10 miljoonan euron siirtoja 18.\nTanskasta ei löydy tällä hetkellä Hålandin, Isakin tai Kusulevskin kaltaisia megakalliitta pelaajia, varsinkin, kun Eriksenin ura huipulla on todennäköisesti ohi. Transfermark-sivusto arvioi Tanskan kalleimmaksi pelaajaksi Tottenhamin Pierre-Emile Höjbjergin, jonka arvoksi sivusto arvioi 35 miljoonaa euroa, mutta hänkään ei ole siirtymässä Tottenhamista mihinkään.\nIslannin siirtoennätys on huima, 49 miljoonaa euroa, joka syntyi kesällä 2017, kun Gylfi Sigurdsson siirtyi Swanseasta Evertoniin. Islantilaispelaajasta ei ole Sigurdssonin lisäksi maksettu kertaakaan yli 20 miljoonaa euroa. 10 miljoonan raja on rikkoutunut neljästi – kolmesti Sigurdssonin siirrossa ja Eidur Godjohnsenin siirrossa Barcelonaa.\nIslantilaispelaajien arvot ovat laskeneet kesän 2016 EM-ihmeen jälkeen. Tällä hetkellä Islannissa arvioidaan olevan korkeintaan yksi pelaaja, joka voisi edes teoriassa ylittää 10 miljoonan rajapyykin. Hän on vanha tuttu Gylfi Sigurdsson, jonka siirtosumman uskottaisiin liikkuvan noin 10 miljoonan euron pinnassa.\nJa sitten tulee pieni ja piskuinen Suomi. Suomalaispelaajien siirroissa 10 miljoonan euron raja on rikoutunut vain kerran, kun Roman Eremenko siirtyi elokuussa 2011 12,5 miljoonalla eurolla Kiovan Dynamosta Rubin Kazaniin. Kakkosena listalla on Eremenkon 6 miljoonan euron siirto TsSKA Moskovaan kesällä 2014. Muista suomalaispelaajien siirroista suurin on ollut Jesse Jorosen 5 miljoonan euron siirto FC Kööpenhamista Bresciaan 2019.\nSuomen arvokkaimmiksi pelaajiksi Transfermark-sivusto arvioi Teemu Pukin, Glen Kamaran ja Lukas Hradeckyn. Pukin arvoksi sivusto arvioi 7 miljoonaa euroa ja Kamaran ja Hradeckyn 6 miljoonaa euroa. Todellisuudessa kolmikon siirtosummat olisivat kuitenkin eri luokkaa. Kaikkien kolmen pelaajan siirtosummat voisiva nousta 10-15 miljoonan euron kategoriaan ja Kamaralle jopa sen yli.


Polttoainejärjestelmä ratkaisee vetyauton yleistymisen - T&T\nPolttoainejärjestelmä ratkaisee vetyauton yleistymisen\nTKK:n autotekniikan professorin Matti Juhalan mukaan polttokenno-tekniikkaan perustuvan autotyypin vieminen prototyypistä kaupalliseen tuotantoon on erittäin iso askel.\nUseat johtavat automerkit ovat kuluvan vuoden aina kiirehtineet kertomaan tuovansa pian vetyä sähköksi muuttavan polttokennoauton markkinoille. Esimerkiksi japanilaiset Toyota ja Honda ovat kertoneet tuovansa vetyauton markkinoille jo tämän vuoden aikana.\nPahin uho polttokennotekniikan ympärillä on viime aikoina hiipunut, sillä hankkeissa on ollut enemmän vaikeuksia kuin on annettu ymmärtää.\n”Siirtyminen toimivasta prototyypistä teolliseen valmistukseen on valtava askel”, Teknillisen korkeakoulun autotekniikan professori Matti Juhala kuvaa.\nOsuus kasvaa hitaasti\nThe Economist-lehdessä arvioitiin, että vuonna 2020 viidennes myydyistä uusista autoista voisi olla polttokennolla toimivia. Se tarkoittaa, että perinteisen tekniikan suhteellinen osuus kasvaisi vielä silloinkin voimakkaasti.\nUuden energiatekniikan yleistyminen käy todennäköisesti hybridiauton kautta. Hybridiautossa toimii rinnakkain uusi ja perinteinen tekniikka, mikä jäänee väliajan ratkaisuksi. Polttokennotekniikan yleistymisen tiellä on edelleen useita isoja ongelmia ratkaisematta.\nYksi askarruttava asia on, mitä teknologiaa käytetään polttoaineen muuttamiseksi sähköksi. Useissa vetyautojen kehitysversioissa käytössä on kanadalaisen Ballardin valmistama PEM-polymeeripolttokenno. PEM-kennon haittapuolena on, että se tarvitsee toimiakseen erittäin puhdasta vetyä.\nPolttokennopuolella löytyy useita vaihtoehtoisia tekniikoita polymeerikennon lisäksi. Näitä ovat esimerkiksi alkalipolttokenno, fosfori-happopolttokenno (PAFC), sulakarbonaattipolttokenno (MCFC) ja kiinteäoksidipolttokenno (SOFC).\nPolttoainejärjestelmä vielä auki\nAutoissa käytettävän polttoaineen valinta on yksi suuri kysymysmerkki. Keskeisiä kysymyksiä on, valmistetaanko kennoissa käytettävä vety auton sisällä vai ulkopuolella. Auton ulkopuolella valmistettava vety vaatii uudet jakelujärjestelmät, eikä pienimolekyylistä vetyä ole helppo pitää tiiviisti säiliöissä ja putkistoissa.\nAuton sisällä vetyä voi valmistaa esimerkiksi nykyisiä polttoaineita muistuttavista hiilivedyistä tai vaikkapa metanolista tai etanolista. Hiilivetyvaihtoehto nojaisi polttoaineiden nykyiseen jakelujärjestelmään. Esimerkiksi Ford ja Mobil kehittävät yhteistyössä menetelmää vedyn erottamiseksi hiilivedyistä.\nUudempaa polttoainekehitystä edustaa kiinteä natriumborohydridi, josta vety voidaan erottaa autossa. DaimlerChrysler on kehittänyt minipakettiautoa tämän tekniikan pohjalta.\nKehityksessä voi Juhalan mukaan käydä niinkin, että polttoainejärjestelmästä ei päästä yhteisymmärrykseen. Se puolestaan vaikeuttaisi huomattavasti uuden tekniikan yleistymistä.\nPolttokennoautojen valmistuksessa kustannuspuoli on Juhalan mukaan kokonaan ratkaisematta. Aluksi pienissä sarjoissa lähinnä esittelykäyttöön valmistettujen autojen hinta voi noustakin korkealle. Polttokennoissa esimerkiksi käytetään katalyyttinä platinaa, joka on erittäin kallista.\nRakenteita suunniteltava uudestaan\nAuton rakenteiden suunnittelu menee ainakin osittain uusiksi. Polttokenno on tilantarpeeltaan aivan toisenlainen kuin nykyiset moottorit. Autoon on rakennettava myös sähköinen voimansiirto. Juhalan mukaan on varauduttava myös siihen, että polttokennoautoissa joudutaan muuttamaan pitkälle kehitettyjä ja hyviksi koettuja rakenteita.\nPeriaatteessa autotehtaille on Juhalan mukaan paljolti sama, millaisella tekniikalla varustettuja autoja ne valmistavat, kunhan lähtökohdat ovat samat kaikille.\nPolttokenno muuttaa vetyä sähköksi


Blue Village Atlantica Aegean Park kaaos - Rodos - Suomi24\nSuomi24 / Matkailu / Matkakohteet / Eurooppa / Kreikka / Rodos / Blue Village Atlantica Aegean Park kaaos Blue Village Atlantica Aegean Park kaaos\t53 Vastausta 4 826 Lukukertaa Tilaa palstan RSS-syöte\tAloita uusi keskustelu\tmatkaajamattila\n4.6.2010 14:37\t+1\tMeillä peruuntui matka Blue Village Atlantica Aegean Park hotellin. Koko hotelli karanteenissa, koska suuri määrä ihmisiä oksentaa ja ripuloi siellä.. Asiaa selvitetään kuulemma siellä.. VASTAA\nmarjutti4.6.2010 20:23 0\tAvaa\nNo onneksi näin ei ollut vuosi sitten kun olimme siellä. Ensi viikolla lähtö Rodoksen Atlantica Princess hotelliin. VASTAA\ntuolta juuri tulleet5.6.2010 13:06 0\tAvaa\nVai noin pahaksi tilanne meni siellä. Lähdettiin 3.6. aamupäivällä Aegean Parkista kotia kohti ja silloin jo osa oli niin huonossa kunnossa että joutui jäämään hoitoon sinne. Paluulennolla oli nelisenkymmentä oksentelevaa suomalaista, tiedä sitten kuinka paljon hotellilla yhteensä on sairastelijoita. Vaimolla oksentelu kesti noin vuorokauden, tyttö sairastui heti kotiin päästyä ja nyt näyttää jo paremmalta, joten ainakin täällä päin näyttää olevan tauti ohi menossa. Toivottavasti myös paikan päällä. Aletaanpa mekin tiedustella soittelemalla lisää, mikä tuon oikein aiheutti. Se "jokin" kuitenkin levisi tiistain 2.6. illallisella, jonka jälkeen oireet kaikilla alkoivat. VASTAA\nsyy selvisi5.6.2010 14:28 +1\tAvaa\nVatsapöpö siellä kuulemma jylläsi. Pahin kaaos lienee jo ohi. VASTAA\nPerhe JKL5.6.2010 15:19 -1\tAvaa\nMe lähdettiin paikalta juuri tuolla 3.6 lennolla.\nYöllä (ke-to) perheestämme sairastui kaksi, lennolla alkoi kolmas oksentamaan ja kun pääsimme Helsinkiin hotelliin (pakko oli ylim. yöksi jäädä, kun kukaan ei ollut ajokunnossa pahoinvoinnin vuoksi) alkoi perheen viimeinenkin jäsen oksentaa ja ripuloida (eli minä).\nHuonossa kunnossa ollaan oltu kaikki. Itse menin nopeasti niin huonoon kuntoon, että tarvitsin päivystyskäynnin sairaalassa. Vieläkin (kohta 3 vrk kautta tapahtuman alusta) sinnittelen Buranan voimalla, kun lihaksia ja niveliä särkee.\nSinä, joka kirjoitit syyn olevan vatsapöpö, mitä tarkoitat vatsapöpöllä ja mistä sait tiedon? Oliko kyse siis ruokamyrkytyksestä? Vai jonkin ruokaa laittaneen henkilön pöpöstä, jonka hän "levitti" ruuan valmistuksessa ruokaan ja edelleen meihin? Lähdehän oli pakko olla hotellissa, ei kukaan yksittäinen hotellivieras olisi voinut levittää pöpöä yhden yön aikana koko hotelliin. Ellei sitten ollut kyse ilmastoinnin levittämästä pöpöstä, kuten jotkut to-aamuna hotellilla arvelivat. Joka tapauksessa syy löytynee hotellin sisältä.\nSairastuneiden määrä lienee ollut suuri... meitä lähti se noin nelisenkymmentä Suomeen torstaina ja siinä oli vasta sairaat, meilläkin sairastuneiden määrä tuplaantui ennen kuin oltiin kotona. Lisäksi tietysti ne, jotka jäivät hotelliin jatkamaan lomaa... Heitä on ilmeisesti vielä enemmän.\nMielenkiinnolla seuraan nyt, miten Finnmatkat reagoi asiaan. Itse ainakin soitan heti maanantaina ja kysyn mihin lähetän heille korvattavaksi lääkäri- ja ylim. hotellikuluni. Minulla on toki matkavakuutus, mutta tämmöisissä tapauksissa tulee matkanjärjestäjän ja hotellin kantaa vastuunsa. VASTAA\nsairastuneet5.6.2010 18:31 +1\tAvaa\nLisätieto saatiin paikan päällä olevalta oppaalta Guide online -palvelunumerosta. Vatsapöpöllä tarkoitan kiertävää vatsatautia, joka voi olla peräisin kenestä tahansa ja jonka voi saada muuallakin kuin kyseisessä hotellissa kuten meillekin paluumatkalla kävi (itsekin nyt hieman kuumeinen). Taitaa olla matkalaisten arkea ja huonoa tuuria. VASTAA\n23pk5.6.2010 19:22 -1\tAvaa\nTulimme juuri sieltä\nNoin tunti sitten Suomeen ja oli täysi kaaos. Koko hotellista noin 75% todella kovassa vatsataudissa ja kuumeessa. En usko tavalliseen vatsaflunssaan lainkaan, vaikka lääkäri koitti hotellilla niin vakuuttaa. Miksi se ei leviäisi viereisiin hotelleihin ja kauppoihin, rannoille yms.. kaikki on kuitenkin ihan yhdessä nipussa ja vain tämän hotellin asiakkaat sairastuivat. Uimavesi likaista ja yleinen hygieniataso mielestäni huono, ei ainakaan 4+ hotellin luokkaa lähellekkään. Lomamme meni täysin pilalle ja en voi muutenkaan suositella paikkaa, vaikka haluaisinkin. Hotellille lennätettiin kuulemma joku ruotsalainen asiantuntijaryhmä ottamaan näytteitä kaikesta mahdollisesta, miksi näin jos vain "influenssaa.." Ja miten voi noin 100 ihmistä sairastua influenssaan kuuden tunnin sisällä?? Kyllä se vaan niin taitaa olla, että vika on nyt jossain muussa kuin kausi-influenssassa. VASTAA\nPerhe JKL5.6.2010 19:57 -1\tAvaa\nViestisi tuli samaan aikaan, kun naputtelin tuota omaa pitkää vastaustani tuosta "tavallinen vatsapöpö". Olen TÄYSIN samaa mieltä, että kyse on nyt jostain laajemmasta ja vakavammasta!\nMinulla ja perheellämme ei ollut muuta valittamista, enkä osaa sanoa yleisestä hygieniatasosta. Ekana päivinä vähän seurasin olivatko esim. maitotuotteita sisältävät ruuat lounalla ja päivällisellä kylmässä, lämpimästä ilmasta huolimatta ja jäi semmoinen vaikutelma, että oli. Toisaalta meillä on myös jo isot murkkuikäiset lapset, joten en seurannut vaikka matalien lastenaltaiden puhtautta ja muuta niin.\nMutta kyllähän tämä koko loman pilasi... Vaikka meillä oli erittäin tukala kotimatka, pahinta varmaan oli teillä, jotka vielä jäitte sinne.\nJa kuten tuossa aikaisemmassa kirjoitin juuri, nyt on kyllä Finnmatkojen todella hoidettava tämä kunnolla. Oli syy mikä tahansa, lähde löytyy hotellin sisältä. Itse asiassa minun mielestäni sairastuminen tapahtui nopeamminkin kuin kuudessa tunnissa. Ekat sairastuivat lähes saman tunnin aikana ja ne jotka saivat oireita myöhemmin, pystyivät vaan jostain syystä sietämään taudinaiheuttajaa pidempään kuin toiset. Itse aloin oksentaa vasta n. 17 h myöhemmin kuin eka perheestämme, mutta kyllähän se pöpö minussa oli jo aiemmin. Mitään en pystynyt koko päivänä syömään, joten jostain syystä vain rajujen oireiden alkaminen kesti minulla kauemmin.\nOnhan ruokamyrkytyksenkin oireiden alkamisajankohta vaihteleva: "Yleensä 1-4 tunnin kuluttua aterian nauttimisesta alkavat voimakkaat mahakivut, oksentelu ja ripuli. Joskus oireet alkavat vasta noin 12-24 tunnin kuluttua" (lähde Terveyskirjasto).\nMinusta meidän täytyy nyt pitää yhtä ja vaikka jollain lailla koota joukkoa eli saada porukkaa yhteen. Finnmatkat on meille selityksen ja muutakin velkaa! VASTAA\nPerhe JKL5.6.2010 19:32 +2\tAvaa\nIkävää, että tekin olette sairastuneet. Tulitteko siis samalla lennolla torstaina? Siellä oli varmaan ilma niin sakeana pöpöjä, että pisaratartunta on mahdollinen. Vaikka sinänsä esim. ruokamyrkytys ei tietenkään tartu, lentokoneen suljetussa tilassa levittävät oksentavat ja ripuloivat ihmiset muita esim. ulosteperäisiä pöpöjä. En ole itse terveydenhuoltoalan ihminen, joten tuo leviämisteoria on omaa päätelmääni siltä osin. Mutta joukossamme ollut lääkäri (itsekin sairastunut matkalainen) kehotti meitä hyvään käsihygieniaan ruokamyrkytyksen tarttumattomuudesta huolimatta. Pyysimme saada käyttöömme sairastuneille erillisen vessan koneessa juuri siksi, että emme olisi tartuttaneet muita. No, hyvä että varmistivat lentäjille puhtaan vessan, sehän on tärkeintä. Mutta olisi osoittanut hieman palveluhenkisyyttä merkitä vaikka yksi vessa vain sairaiden käyttöön. Siihen olisi tarvittu vain yksi kuulutus ja lappu oveen.\nValitettavasti en tuohon tavallinen vatsapöpö-selitykseen usko. "Tavallisen" vatsataudin vuoksi ei suljeta hotelleja uusilta matkustajilta, eikä se voi levitä yhdessä yössä kirjaimellisesti koko hotellin alueella. Jos miettii vaikka rota-virusta tai vastaavaa vaikkapa koulussa tai päiväkodissa, lapset ja muut perheenjäsenet sairastuivat kyllä nopeasti, mutta leviämiseen menee silti päiviä tai viikkoja. Tässä tapauksessa "tautilähde" on ollut kontaktissa kaikkien kymmenien ihmisten kanssa muutaman tunnin sisällä, sillä ensimmäiset alkoivat oireilla tunnilleen samaan aikaan yöllä.\nMutta jos tuo tauti on ollut esim. kokilla, on näin laaja ja nopea tarttuminen kai mahdollista. Kyse on kuitenkin kymmenistä, ellei sadasta sairastuneesta, kun miettii kuinka moni jäi vielä hotelliin meidän lähdettyä. Jos taas kyseessä on ruokamyrkytys, syyllisen ruuan, viruksen yms. löytäminen ja testaaminen kestää päiviä tai viikkoja, ei sitä opas voi tietää, ettei siitä ole kyse.\nMinä päivänä saitte Guide online-numerosta tuon selityksen? Minä vähän luulen, että Finnmatkoilla ja/tai hotellilla ei ole nyt ihan puhtaat jauhot pussissa...\nKuten sanoin, meillä on matkavakuutukset kunnossa eli sen vuoksi en ole Finnmatkoilta ja/tai Atlantica-hotelliketjulta korvauksia kinuamassa. Kyse on yrityksen imagosta ja laadusta. Fiksu yritys tiedottaa avoimesti ja kertoo syyt tapahtuneeseen (eli ottaa meihin yhteyttä ja kertoo aikanaan syyn tapahtuneeseen) sekä vastaa meille aiheutuneista ylim. kuluista. Blue Village-hotelleja myydään laatumielikuvalla, hyvällä ja turvallisuudella koko perheen paratiiseina. Minulla ei olekaan mitään muuta valittamista, paikka oli täysin hintansa arvoinen tähän tapahtuneeseen saakka. Kuitenkin jos tämä tapaus kuitataan kevyesti, kertoo se yrityksestä erittäin huonoa. Imagon likaantuminen on kallista. VASTAA\nsairastuneet5.6.2010 19:56 -1\tAvaa\nTultiin torstaina lennolla BLX472. Tieto oppaalta saatiin tänään noin klo 14. Kirjoittajan 23pk viestin luettuani aloin itsekin epäillä vatsatauti-vaihtoehtoa. Saattaapi olla että kohta lähdetään koko porukka tuonne päivystykseen... VASTAA\nkkmm29.6.2010 13:47 0\tAvaa\nja Finnmatkat VÄLTTELI vastuutaan, ei edes vastannut lentokapteenin lähettämään tiedusteluun palolennonaikana.....että silleen.. VASTAA\nTN6.6.2010 08:31 +1\tAvaa\nMe palasimme 11 hengen seurueen kanssa 3.6 lennolla. Meistä nyt 10 on ollut jonkinlaisen pöpön vallassa. Itse olen keskittynyt miettimään mikä olisi se mahdollinen yhteinen tekijä, joka sai meidät kaikki niin kipeiksi? Itse olin 2 päivää 40 asteen kuumeessa ripuloiden ja väristen. Onko kukaan kipeistä käynyt lääkärillä ottamassa kokeita? Ajankohtaan sopii mielestäni parhaiten ilmastoinnin käynnistäminen ja sitä kautta legionella pöpö. Ilmastointi laitettiin käyntiin kesäkuun 1 ja oireet alkoivat lähes kaikilla ensimmäisillä kotiinpaluuta edeltävänä yönä. Minuun itseeni ainakin juuri tuon pöpön kuvaus sopii parhaiten. Aion ma mennä lääkäriin ja labraan, jos sieltä saisi jotain vastauksia. VASTAA\nrodokselle 10.6.6.6.2010 11:27 +1\tAvaa\nOllaan lähdössä ensi torstaina tuonne; toivottavasti päästään lähtemään, ainakaan vielä ei ole tullut\nfinnmatkoilta peruutustietoa. VASTAA\nPerhe JKL6.6.2010 14:34 -1\tAvaa\nYmmärrän hyvin että matka on teillekin varmaan odotettu. Meille oli sitä ja myös pitkään säästetty.\nSilti en itse sinne lähtisi (enkä ainakaan esim. veisi pieniä lapsia) ilman tarkkaa tietoa, mitä hotellissa on tehty tapahtuman jälkeen.\nKun tietää paikalla olleen kymmeniä, ehkä satakin sairasta ihmistä ja kaikki oksentaneet ja ripuloineet, hotellihan on vähintäänkin desinfioitava lattiasta kattoon, samoin ilmastointijärjestelmä, oli sitten kyse ilamstoinnin kautta levinneestä sairaudesta tai ei.\nMikäli syy löytyy keittiöstä, kuten itse arvelen, kuka sanoo milloin uusi epidemia tulee... Oma hygienia, maitohappobakteerit, käsidesit ja muut ei auta, jos syy on hotellin sisällä. VASTAA\nrodokselle 10.6.6.6.2010 14:45 -1\tAvaa\nTotta puhut, laitoin quide onlineen tiedustelun tilanteesta, en halua matkustaa jos on vähänkin vaaraa sairastua, koska teillä olisi ollut lähtö? VASTAA\nPerhe JKL6.6.2010 14:54 -1\tAvaa\nMe siis tultiin (tauti päällä) pois sieltä 3.6 lennolla. VASTAA\nrodokselle 10.6.6.6.2010 15:08 -1\tAvaa\nOK, en katsonut kirjoittajaa huolella, sorry. VASTAA\n''6.6.2010 15:55 +1\tAvaa\nEikös legionella aiheuta kuumeisen hengitystieinfektion, jonka keuhkokuumeinen muoto voi sitten olla hyvinkin vaarallinen? Mietin vain, voisiko aiheuttaja tosiaan olla legionella, kun taudinkuva suurimmalla osalla on ollut kuume, oksentelu ja ripuli. VASTAA\nrodokselle 10.6.6.6.2010 16:58 -1\tAvaa\nOnko tälläisessä tapauksessa oikeus vaihtaa kohdetta, vaikka seuraavalla viikollä lähtevään, tänään vielä vapaana ainakin...?\nsoitan toki huomenna ja kysyn, mutta olisi kiva tietää varmaksi. VASTAA\nei enää tonne6.6.2010 19:02 -1\tAvaa\nTultiin viime yön lennolla kotiin ja tilanne oli kohteessa rauhoittumaan päin. Tosin sairaita oli vieläkin ainakin koneessa. Tauti iski meihinkin kaikkiin (4 hlöä), mutta meni ohi suht nopeesti, n. vuorokaudessa. Lapsilla oli rajuimmat oireet kuumeineen yms. Eilen illalla kun lähdettiin, opas kertoi että kyseessä on jonkun asiakkaan mukana tullut kalikivirus (tutummin norovirus, katsoin googlesta), joka olisi siis perus vatsatauti. Enpä tiedä, meidänkin perheessä mahatauteja on ollut vaikka kuinka monta, eikä koskaan ole iskenyt kaikille parin tunnin sisällä. No, saa nähdä tuleeko Finnmatkoilta luotettavaa selvitystä vai ei.\nJokatapauksessa en voinut kuin ihmetellä, kun toissapäivänä ja eilen hotelliin lappasi uusia asiakkaita, vaikka kellään ei tuntunut olevan mitään tietoa mistä on kysymys. Mielestäni koko paikka olisi pitänyt sulkea, kaikki pihalle ja täys desinfiointi perään. Pidän tällaista touhua täysin vastuuttomana hotellin johdolta ja aion myös tämän tehdä heille tiettäväksi. Olen lähes varma että tauti jatkaa kulkemistaan hotellissa, jos todella kyseessä on tällainen helposti tarttuva virus. Kreikkalaisten siivoojien (eikä skandinaavituristien) hygienialla nimittäin ei mokomaa pöpöä nujerreta noin tiiviissä yhteisössä.\nOlisi hauska kuulla nyt hotelliin jääneiltä miten tilanne kehittyi tästä eteenpäin ja kuinka asiasta tiedotettiin. Toivottavasti ainakin paremmin kuin meitä. Finnmatkojen selkärangan jäykkyys mitataan tässä ja nyt. Rekkulakirje ja selvityspyyntö lähtee taatusti. Hinnanalennuskin on mielessä, kun loman puolenvälin jälkeen joko ei voinut, tai uskaltanut syödä/juoda muuta kuin sipsejä tai pullovettä. VASTAA\nPerhe JKL6.6.2010 19:39 -1\tAvaa\nEdelleen jankutan samaa asiaa... Kukaan yksittäinen henkilö ei voi levittää kymmenille (sadalle?) ihmiselle virusta yhden kertaa. Vaikka niinkin teoreettinen vaihtoehto, että joku matkalainen olisi saanut itse noron ja sitten vaikkapa "aivastanut" bufeepöydän kohdalla (yök!) sulkee pois sen vaihtoehdon, että olisimme kaikki samana yönä alkaneet sairastaa. Juttelimme nimittäin to-aamuna muiden yöllä sairastuneiden perheiden kanssa ja osa oli syönyt a' la cartessa ja osa normaalissa all inclusive-bufeessa. Tai, mikä hotellin yleisessä hygieniassa on vialla, jos matkustaja pystyy levittämään virusta "ääntä nopeammin"? Tosiaankin, hotelli pitäisi ehdottomasti desinfioida, noro elää uskomattoman kauan pinnoilla yms. Entä pyyhkeet ja vaikka ne päiväpeitot. Ekana yönä huoneiden edessä oli kasa ykättyjä ja ripuloituja pyyhkeitä, mikä on varsin ymmärrettävää, kun paljon oli pieniä lapsia. Ei meillä 12-vuotiaskaan ehtinyt heti vessaan ja vein lähtiessä oksennukselta haisevan päiväpeiton parvekkeelle sen merkiksi, että pitää pestä.\nHuomenna soitan Finnmatkoille ja olen valmis pyytämään komentoketjussa sellaisen henkilön linjoille, joka voi sanoa jotain asiasta. Selvitettävää on paljon! Sekä hinnanalennus että ylim. kulujen korvaaminen on aivan normaali toimenpide, se on se mistä lähdetään.\nOlisi myös osoittanut jotain fiksuutta matkanjärjestäjältä esim. soittaa tässä viikkonlopun aikana meille sairastuneille perheille ja kysyä kuinka voimme. VASTAA\nsairastuneet6.6.2010 22:09 -1\tAvaa\nhotellin hygienia ala-arvoista\nPalasimme siis 3.6. lennolla, ja koko perheemme sairastui. Lapsellamme on ollut kolmatta päivää korkea kuume, oksentelu ja ripuli on rauhoittunut. Tänään otin yhteyttä paikalliseen yliopistosairaalaan, ja sieltä sanottiin, että kuumetta voi edelleenkin hoitaa kotona, näytteitä ei vielä tarvitse ottaa, vasta jos tauti pitkittyy. Norovirus ei aiheuta korkeaa kuumetta. Vatsatautiepidemian yhtenä syynä voi olla noro-virus, mutta tuskin kaikilla on noroviruksesta kyse.\nKuten Finnmatkoille laittamassani palautteessa mainitsin, hotellin hygieniataso on ala-arvoista. Buffet-ruokailussa lautaset ja lasit olivat järjestäin likaisia, ruoan ottamisessa käytettävät välineet putosivat lapsilta välillä lattialle ja sitten takaisin ruokaan. Lintuja lenteli buffet-ravintolassa ja linnun ulosteita löytyi tuolilta. Istuimme mieheni kanssa yhtenä iltana terassilla, ja yhtäkkiä tuli aivan kauhea löyhkä kun kukkien kastelujärjestelmä meni päälle. Hotellin ympäristöohjelmassahan sanotaan, että viemäri- ja jätevedet käytetään kukkien kasteluun, (toivottavasti vain siihen). Yhtenä päivänä menneellä viikolla, buffet-ravintolassa oli kauhea viemärin haju. Myös oppailta olisin toivonut ammattimaisempaa otetta ainakin tässä vatsatautiepimedemiassa.\nLuultavasti en mene enää ikinä tähän hotelliin, ja myös nämä all inklusivet taitaa jäädä jatkossa käymättä, parempi siirtyä omatoimimatkailuun. VASTAA\nrodokselle 10.6.7.6.2010 08:54 -1\tAvaa\nJes, sain vaihdettua kohdetta, lähdetään espanjaan. VASTAA\nEdelleen kalpea...7.6.2010 09:03 -1\tAvaa\nOlen juuri tänään ma 7.6 aamulla soittanut oman alueeni sairaalan infektiolääkärille. Kerroin faktat tapahtuneesta ja hän oli sitä mieltä, että lähde on keittiö tai muu hotellin sisällä oleva. Oireiden kuvaus sopii hänen mielestään hyvin norovirukseen, mutta se ei voi levitä tällä nopeudella jos lähde olisi yksittäinen henkilö (paitsi jos siis on kokki tai vastaava).\nHänen mukaansa norovirus elää kauan hotellihuoneissa ym. tiloissa ja hotelli pitäisi puhdistaa.\nMutta tärkeintä on nyt se, että tämä lääkäri virkansa puolesta tekee tapahtuneesta ilmoituksen THL:lle ja edelleen informoivat Kreikan viranomaisia. VASTAA\neevi098.6.2010 22:07 -1\tAvaa\nIhan pakko kommentoida tätä viestiketjua.. Itse löydyn toisesta viestiketjusta joka käsitteli Aegean Parkin alkuongelmia...eikä vieläkään kovin lupaavalta näytä ko. hotellin suhteen :-( Upeaa ensinnäkin että olette ottaneet asiaksenne viedä asiaa eteenpäin ja myös suomalainen lääkäri kantaa vastuunsa! En hetkeäkään epäile etteikö tuo vatsatauti johtuisi juuri keittiön toimista. Kyllä se oli jo vuosi sitten sellaista räpellystä että oksat pois. Ja Finnmatkat kuittaa asian "lapset jättää kannet auki ja lapset tiputtelee ottimia jne". Samoin kun itse reklamoimme mm. snackbaarin puutteista, meille kerrottiin että ihan oli asianmukaista. Meidän reissulla snack-vaihtoehtona oli pieni sämpylä; tonnikala tai juustotäytteellä. Ei muuta. Nyt saa lukea että tarjolla on pizzaa,kebabia,hampurilaisia,ransuja ym. Mutta me Finnmatkojen mukaan saimme täysin asianmukaista tarjoilua...näinpä..\nItse emme saaneet Finnmatkoilta mitään muuta korvausta jälkikäteen vaan paikan päällä saamamme 200 eur jäi ainoaksi korvaukseksi. Parempi sekin tietty kun ei mitään... Mutta eipä tosiaan kannata ihmeitä odotella!! Finnmatkojen käytäntö korvausasioissa näyttää olevan tilanteessa kuin tilanteessa melko ala-arvoista...\nToivottavasti saatte kunnon korvaukset loman pilallemenosta ja kivusta & särystä. Tsemppiä! Tästä huomaa miten huono fiilis vieläkin on itsellä yli vuosi reissun jälkeen että tulee seurattua Aegean Parkiin liittyviä juttuja näinkin tarkkaan... ;-P VASTAA\n-8.6.2010 23:22 -1\tAvaa\nOlimme 4-henkisenä perheenä viikon lomalla Aegean Parkissa. Sairastuimme rajuun vatsatautiin koko perhe (2 aikuista ja lapset 4 ja 6 v) 3.6. yönä klo 01 alkaen. Vielä tänään 8.6. on 6-vuotiaamme sairas. Finnmatkojen tiedote tänään; Kyseessä ilmeisesti Noro-virus. Korvauksia voi kukin hakea omasta vakuutusyhtiöstä ja pahoittelut. Laitoin erittäin yksityiskohtaisen erittäin negatiivisen palutteen menemään Finnmatkoille koskien sekä hotellin yleistä hygieniatasoa, palvelua ja All Inclusive-palvelua, sekä lisäksi sairastumiseemme liittyviä asioita. !! Emme suosittele kyseistä hotellia, emmekä järin Finnmatkojakaan kenellekkään tämän jälkeen! Pyrimme välttämään kyseistä matkanjärjestäjää jatkossa! Matkustamme n. 4 krt vuodessa perheenä ulkomaille eri mittaisille lomamatkoille, lisäksi vanhemmat matkustavat jonkin verran ilman lapsia. Tämä loma oli odotettu, ja siitä tuli "pohjanoteeraus" joka harmittaa todella!! VASTAA\njsudhsk9.6.2010 01:31 -1\tAvaa\nOlipa onni, että eksyin tänne etsimään tietoa kyseisestä hotellista. Äkkilähtöä etsin perheelle ja lähtö olisi ollut 12.6, mutta nyt en todellakaan halua mennä paikkaan jossa melkein kaikki vieraat ovat juuri sairastaneet rajua vatsatautia.\nHotelli pitäisi minusta sulkea ja siivous tehdä todella hyvin. Altaat tyhjentää ja etsiä syy tähän epidemiaan. Noro elää pinnoilla pitkään ja tuossa voi olla suuri riski, että kiertää hotellissa todella pitkään :(\nVoimia kaikille teille sairastuneille ja vaatikaa selvitys mistä tämä kaikki johtui ja mitä hotelli/matkanjärjestäjä teki, että tauti pysäytettäisiin, ettei uudet matkalaiset saisi sitä. VASTAA\n-9.6.2010 01:37 -1\tAvaa\n...eikös olekkin pöyristyttävää että matkoja kyseiseen hotelliin myydään kuten ei mitään ongelmaa olisi ollut! Palasimme lomalta sieltä 5.6. Sairastuimme koko 4-henkinen perhe ke-to yönä 3.6. Emme havainneet mitään erityistoimenpiteitä mitä tulee hygieniaan tai siivoukseen tuona aikana vaikka hotellissa jylläsi tämä epidemia!!! VASTAA\nldksgj9.6.2010 09:07 -1\tAvaa\nMeidän perhe oli myös lomalla kyseisessä hotellissa. Perheestämme sairastui torstaiaamuna yksi henkilö ja torstai-iltana kaksi henkilöä. Mahatauti laantui vuorokauden kuluessa, mutta tyttäremme alkoi oksentamaan tiistaina uudestaan ja tällä hetkellä mikään ruoka ja juoma ei pysy sisällä. Joten tauti siis jyllää täällä edelleen.....\nSoitin eilen kaupunkimme tartuntatautien erikoislääkärille ja saimme koko perhe antibioottikuurin, jonka pitäisi tappaa ainakin neljän eri vatsatautia aiheuttavan bakteerin. Jos kuuri ei tehoa, tutkimuksia jatketaan erilaisilla kokeilla.\nOlen myös ottanut finnmatkoihin yhteyttä jo perjantaina, mutta silloin siellä ei vielä kukaan edes tiennyt asiasta. VASTAA\nEdelleen kalpea9.6.2010 12:41 +1\tAvaa\nöstötös9.6.2010 21:10 +1\tAvaa\nFinnmatkoilta tuli ilmoitus, että olisi ollut kyse Noroviruksesta.. Epäilen jotenkin. Miksi se ei tarttunut meidän perheen pieneen vauvaan :O Joka ei syönyt hotellin ruokia, vaan vaimoni imetti ja vaimo oksensi ja ripuloi.. VASTAA\nPerheellinen9.6.2010 23:16 -2\tAvaa\nMenossa huomena ko. paikkaan, Ei paljon naurata!!\nn. 10h tunnin päästä ois lähtö edessä mahatautiparatiisiin, eikä paljon naurata!\nVaimo (raskaana) ja lapset 2 ja 5. Ei tiedetty asiasta vastakun tänään, finnmatkoilta neito soitti ja sanoi asiasta ja kysyi että haluammeko vaihtaa hotellia kahdeksi päiväksi ja kertoi tilanteen. Kauhuskenaariohan siitä lähti tietysti että kaikki makaamme siellä oksennuksien keskellä kalliilla lomamatkalla 2 viikkoa. Toivottavasti saavat ongelman pois ennenkuin uusia alkavat päästämään sisään hotelliin. Tätä kirjoittaessa, siellä ei ole kuin yksittäisiä mahatauteja, mitä epäilen suuresti.\nHauskuus asiassa oli se että kehtasivat soittaa 5 min vaikke 19 ja sanoivat että teidän pitää päättää nyt heti että meettekö ko. hotelliin vaiko viereiseen Holiday Villageen, ennenkuin arvon neitojen työaika päättyy klo. 19.00 finnmatkoilla.\nEihän näin asioita hoideta!!! ja pyydänkin kaikkien matkailijoiden peräävän korvauksia! Koska me menemme toiseen hotelliin ja vaadimme että saamme vähintään samanlaisen huoneen minkä tilasimme jo 30.7.2009 suoralla yhteydellä uima-altaalle ja jos näin ei käy, pyydämme tietysti korvauksia, koska tätä on koko porukka odottanut innolla.\nNäytteitäkin ovat ruotsalaiset ns. ulkopuoliset asiantuntijat ottaneet, mutta eivät olleet löytäneet mitään ainakaan ruoasta, vedestä eikä jääpaloista, mitä suuresti epäilen kun on kyse kuitenkin noinkin suuresta epidemiasta.\nVoin luvata että ainakaan minunpuolestani asia ei jää todellakaan tähän, meni matka miten vaan. Asioita voi hoitaa monella eri tavalla ja tämä ei mielestäni ole ainakaan se oikea, vaikken olekkaan edes paikanpäällä, vielä!\nOllemehan vain teidän pikku pelinappuloita, mutta medialla on ihmeellinen valta tälläisissäkin asioissa.\nPs. Palailen asiaan, kunhan pääsen paikanpäälle ja annan tilanneraporttia ellen makaa oksennusten keskellä vaikkemme mene ko. hotellin ainakaan pariinyöhön tai toivottavasti koko loman aikana, siihen pyrin. VASTAA\nEdelleen kalpea10.6.2010 12:38 -1\tAvaa\nMinusta joku voisi soittaa tai ottaa muuten yhteyttä johonkin lehteen ja pyytää toimittajan kautta julkista lausuntoa Finnmatkojen edustajalta asiasta.\nItse asioin nyt THL:n kanssa ja se riittäneen minun osuudekseni, mutta jospa joku rohkea löytyisi?\nLuulisi tämän kokoluokan ja näin huonosti hoidetun asian jo kiinnostavan vaikka Hesaria. Eikös monessa lehdessä ole palstoja "kysy asiantuntijalta", jossa toimittaja pyytää kommentteja johonkin asiaan. Siihen saisi sopivasti puheenvuoron niin Finnmatkoille kuin vaikka myös infektiolääkärille (esim. THL:stä)\nTähän asti olen ollut vielä halukas odottamaan, josko Finnmatkat ryhdistäytyisi, mutta jos palvelu on tuollaista, kuten nimin. Perheellinen kerrot, en jaksa enää uskoa Finnmatkoihin! VASTAA\nnesbe10.6.2010 16:54 +3\tAvaa\nMe olemme olleet kyseisessä hotellissä nyt kaksi kertaa. Viime vuoden kesäkuussa ja nyt palasimme 6.6.2010. Hotelli on aivan loistava paikka eikä meillä ole mitään valittamista. Totta, että nyt tällä kertaa jokin tauti siellä jylläsi mutta se olisi voinut sattua ihan missä vaan, missä tahansa hotellissa, missäpäin maailmaa tahansa ja minkä matkanjärjestäjän ollessa kyseessä. Ainakaan meidän perhe (kaksi aikuista ja lapset 3 ja 5 v.) ei vetänyt hernettä nenään eikä mitään traumoja saatu vaikka kaikki meistä sairastui. meillä kaikilla on ollut erilaisia oireita kuumeilusta, oksentelusta ja ripulista lähtien. Vieläkin lapsilla on vatsat hieman sekaisin mutta eiköhän tämä tästä. Hyvät muistot jäi taas silti. Ihana hotelli, hyvää ruokaa ja juomaa, ihanat altaat ja mahtavat näkymät sekä avulias henkilökunta. Voisimme mennä sinne taas ensi vuonna uudelleen! VASTAA\nSaikulla10.6.2010 19:30 -1\tAvaa\nSehän on hyvä, että te nautitte lomasta vatsataudissakin ;=) ;=)\nKyse ei olekaan siitä, että mikä hotelli tai mikä matkanjärjestäjä, vaan siitä kuinka asioita hoidetaan... Jos menitte 6.6 ja sairastuitte, niin jos Finnmatkat/ Atlantica olisi heti alkanut toimia oikein, ette edes olisi välttämättä sairastuneet. Teidän sairastuminen tarkoittaa, että saatoitte saada tartunnan huonosti siivotusta huoneestanne tai altaalla tai vast. Tartunnan (kyseessä ilm. olleesta norosta) saa esim. pisarasta ulostetta ja pisaroitahan siellä varmaan on riittänyt kun pienet lapset ovat ripuloineet. Kyse kun ei ollut tavallisesta pöpöstä, turistiripulista yms. vaan kymmenien henkilöiden yhtäaikaisesta altistumisesta. Tuskin Terveyden - ja hyvinvoinnin laitos tutkisi asiaa, jos kyse olisi yksittäistapauksista. Eilen Finnmatkoilta tulleessa viestissä oli ohessa tiedote THL:ltä. Toivon myös niiden puolesta, joiden pienet lapset ovat olleet todella vakavemminkin sairaita tämän vuoksi, että ette vähättelisi asiaa. Se että sanotte lapsillanne olevan yhä vähän vatsat sekaisin, on aika loukkaavasti sanottu niille, joiden lapset ovat tarvinneet lääkäri- tai sairaalahoitoa.\nItse olen aikuinen ja tapahtuman johdosta sairaslomalla, viikko tartunnan jälkeen. Ei naurata ja työnantajaa naurattaa vielä vähemmän... VASTAA\nEdelleen kalpea10.6.2010 12:31 +1\tAvaa\nItse uskon että kyseessä voi hyvinkin olla noro. Mutta noron lähde on siis ollut jossain keittiössä tai vastaavassa hotellin sisällä olevassa. Vauvanne ei saanut sitä, jos te pystyitte hyvän käsihygienian ansiosta pitämään teidän tuottamat pöpöt (joita on sairastuneen oksennuksessa ja ulosteessa) erossa vauvasta.\nVauvan kannalta se, että sai äidinmaitoa, on myös voinut pelastava tekijä. Sairastuneen äidin elimistö tuottaa vasta-aineita äidinmaitoon ja se suojaa vauvaa. Kun omat lapset olivat pieniä ja imetin nuorimmaista, saimme koko perhe samantyypisen erittäin rajun pöpön. Nuorimmainen "puklautti" isommin kerran ja siinä kaikki. Me muut perheestä makasimme kolme päivä taudin kourissa... VASTAA\nRodos 201010.6.2010 19:26 +1\tAvaa\nKamala tapaus, jos noin moni on sairastunut!! Itsekin olen matkustamassa Rodokselle tänä kesänä, mutta en kyseiseen hotelliin. Suosin huoneistohotelleja, joissa voin itse tehdä ruokani ja mennä ulos syömään valitsemiini paikkoihin silloin kun huvittaa. Mielestäni tässä tapauksessa hotelli on vastuussa siitä, mistä tämä vatsatautiepidemia on lähtöisin. Itse olen työkseni tekemisissä ruokien kanssa ja en jostain syystä jaksa uskoa, että ulkomailla varsinkaan etelän lomakohteissa harrastetaan minkäänlaista omavalvontaa. Siksi suhtaudun hieman kriittisesti erilaisiin bufee/seisovapöytä -tyyppisiin ruokailuihin etelässä lomaillessani juuri sen takia, että niistä on melko suuri mahdollisuus saada jonkin asteinen pöpö. Uskon, että te jotka olette saaneet sieltä tuliaisiksi vatsataudin tai varsinkin te jotka sairastuitte matkan aikana, olette syystäkin käärmeissänne, vihoissanne ja pettyneitä (niin ehkä olisin itsekin jos olisin teidän housuissanne). Lainatakseni erästä kirjoittajaa täällä olen myös sitä mieltä, että tämä todellakin olisi voinut sattua missä vaan, missä tahansa hotellissa, missäpäin maailmaa tahansa ja minkä matkanjärjestäjän ollessa kyseessä. Olen matkustanut Finnmatkoilla ja matkustajan myös tänä kesänä heidän kautta Rodokselle ja minun matkani on onnistunut aina moitteitta. Anyway..Todella todella ikävä tapaushan tämä on ollut ja toivottavasti epidemia on jo hellittänyt!! Ja toivottavasti kaikki paranee pian! VASTAA\noisukka867510.6.2010 20:56 -1\tAvaa\nTorstain ilta-sanomissa juttu asiasta!!! Paperiversiossa ainakin :)\nOnkohan lentokonetta, jossa matkustanut monia sairaita ihmisiä puunattu kunnolla???? tuskinpa.... Noro ihmisiä matkannut kyseisellä koneella ja taitaa konekkin olla nyt aikast pöpöinen, yöks :(\nJokainen voi käydä lukemassa miten noro tarttuu ja elää pinnoilla niin eipä paljon naurata!! VASTAA\nkotonajo12.6.2010 00:33 +1\tAvaa\nPalasimme viimeyönä kyseisestä hotellista, seurueestamme kaksi aikuista ja yksi lapsi kukaan ei ole ainakaan toistaiseksi sairastunut.Torstaina 3.6 kun saavuimme Rhodoksen kentälle opas tuli bussiin ilmoittamaan, että meidät vierään viereiseen hotellin vatsatautiepidemian vuoksi. lauantaina kuitenkin siirryimme Atlantica aegean parkkiin.\nMeille kerrottiin, että tauti on laantumaan päin. Sairastuneita oli silti pitkin viikkoa lisää. Hotellilla kyllä siivottiin ja yleisilme oli siisti, astioiden puhtaudessa oli toivomisen varaa...lintujen pääsyä ulkotiloissa olevaan ravintolaan taitaa olla vaikea estää. Käsidesiä jaettiin huoneisiin ja oppaat pyysivät ihmisiä ilmoittamaan sairastumisista. Oppaan kiersivät myös allas-alueilla kyselemässä sairastumisista. Keskiviikkona 9.6 noutopöydät "suljettiin" ja henkilökunta jakoi lautasille asiakkaan pyytämän ruuan.\nNoudatimme hyvää käsihygieniaa ja käytimme vain oman huoneemme vessaa.\nKuinka paljon sairastuneita oli esim. eilen ei ole tarkkaa tietoa, mutta ainakin muutamat suomalaiset sairastuivat vielä loppuviikosta.\nToisaalta hotelli on pöpöjen paratiisi. Suuri määrä pieniä lapsia yhdessä. Tosi ne joiden kanssa keskustelimme olivat pääasiassa aikuisia sairastuneita.\nUima -altaissa oli paljon vaippaikäisiä ja yksi ripuliuloste veteen voi toisaalta sairastuttaa monta.\nOppaat tekivät kuitenkin voitavansa, eihän tilanne ollut heidän vikansa. Myös korvausasiat hoituivat pyytämättä, eli saimme kohtuukorvauksen kahdesta yöstä naapurissa, joka ei ollut yhtään huonompi hotelli, ehkä päinvastoin näin aikuisen näkökulmasta. Uima-allasta omalta terassilta ei tosin ollut, niinkuin olimme varanneet, mutta viihtyisä allasalue kuitenkin. Taudin kuriin saaminen voi todellakin vaatia hotellin tyhjentämisen ja perusteellisen siivouksen. Tässä sitä nyt sitten vielä pari päivää odotellaan tuliko tartunta vielä viimehetkessä, toivottavasti ei. Norovirusta siellä kuitenkin eilenkin vielä vahvimmin veikattiin taudin aiheuttajaksi, kummallista on kuitenkin samaan aikaan sairastuneiden suuri määrä. VASTAA\nyöks12.6.2010 09:26 -1\tAvaa\nKyllähän tuo suuren ihmisjoukon sairastuminen kerralla viittaa vahvasti johonkin hotellin sisäiseen tartuntalähteeseen. Alussa noro on voinut levitä illallisella jonkin ruoan tai esim veden mukana ja sitten tartunnan saaneet ovat alkaneet tartuttaa muita hotellin asukkaita.\nMeillä Rodoksen matka edessä ensi viikolla, mutta onneksi toiseen hotelliin.. VASTAA\nTourist12.6.2010 19:27 0\tAvaa\nPalasimme tänään Atlantica Aegean Parkista (viikon matka), kukaan perheestämme ei sairastunut -vielä ainakaan. Opas kertoi, että taudin aiheuttajaksi oli varmistunut kalikivirus. Itsellämme ei ole valittamista, mutta ymmärrän että sairastuneilla on ollut toisenlainen loma! Toisaalta matkalla on aina riski sairastua vatsatautiin, joten sen puoleen asiassa ei ole mitään ihmeellistä. Ainoastaan se, että niin moni sairastui ja kaiketi suhteellisen samaan aikaan (siis ensimmäiset sairastuneet, jatkossahan tartuntoja tuli päivittäin, mutta vähenevässä määrin) on epätavallista. Saapumispäivänämme oli hiljaista, mutta muuten emme olisi huomanneet mitään epätavallista ellei asiasta olisi kerrottu jo saapuessamme (olimme myös lukeneet asiasta jo koneessa). Mielestämme hotellin hygieniataso oli OK kulttuurierot huomioon ottaen ;) Ja seisova pöytähän on aina riski... VASTAA\nkotonajo12.6.2010 20:17 +1\tAvaa\ntuo kaliki -virus nyt ihan virallisesti varmistunut? Torstai iltana kun lähdimme varmaa varmistusta ei vielä ollut. Edelleenkään miedän kolmen hengen porukasta ei kukaan ole sairastunut. Hotelista lähdöstä on nyt kaksi vuorokautta, eli ehkä selvisimme ilman tautia: VASTAA\nPerheellinen13.6.2010 09:32 -5\tAvaa\nPaikanpäällä ollaan ja olemme edelleen toisessa hotellissa, jossa saamme Finnamatkojen mukaan viettää vaikka koko loman. Yhtä ihana tämä ei tietenkään ole eikä huone samanlainen mitä tilattu!\nAntoivat tietysti vaihtoehdon mennä norovirushotelliinkin, mutta kukapa tietentahtoen haluu mennä paikkaan jossa riehuu vieläkin norovirus. Olisi kiva kuulla kuinka moni lomalta palannut ei sirastunut tautiin ja jos ei niin onko mahdollisesti sairastanut mahataudin vuoden sisällä, koska vastustuskykyhän säilyy virusta vastaan elimistössä parhaimmillaan vuoden ajan. Ihmettelen myöskin asiaa kun he puhuvat että uusia tartontoja ei ole enään niin paljon, virus itää jopa 48h ennenkuin oireet näkyvät ja kuinkamoni on jo sairastanut sen hotellissa, jos esim kaikki niin eihän uusia tapauksia voi tullakkaan, karkeasti sanottuna.\nHyvä että hotellissa on jokapuolella käsidesiä, joka ei ole paras virusta vastaan, koska se ei tuhoa virusta yhtä tehokkaasti kuin käsienpesu lämpimällä vedellä kts. lähde http://www.terveyskirjasto.fi/terveyskirjasto/tk.koti?p_artikkeli=dlk00738.\nPalaillaan, jos on kertomista (jota kyllä on mutta jätän sen myöhempään) VASTAA\nkotiin-eilen13.6.2010 22:33 -1\tAvaa\n5.6.-12.6. lomaillut perhe, 2 aikuista ja 3 lasta. Aikuisilla yhtenä päivänä etova olo, kahdella lapsella n. 12 tunnin lämpöilyä, yhdellä ei mitään. Koko perhe sairastanut noroviruksen Suomessa viime talvena. Käytimme käsidesiä aina ennen ruokailua ja pesimme käsiä vedella ja saippualla ahkerasti. Saavuimme hotelliin la 5.6. päivällä, jolloin opas totesi hotellissa olevan vatsatautia. Totuus laajuudesta selvisi myöhemmin, kun kaikkialla oli "tyhjää" vaikka hotelli oli täynnä. Meille ei tarjottu mitään hotellivaihtoehtoja eikä todellakaan kerrottu vatsatautiepidemian laajuudesta! Meille oli todella onni, ettemme sairatuneet pahemmin! Tosin Finnmatkojen puolesta olisin toivonut parempaa infoa tilanteesta, ja vaihtoehtohotellin tarjoamista! Ruokailun muututtua "served by staff"-tyyliseksi ei siellä ollut juuri muuta kuin pastaa ja ranskalaisia tarjolla... Se hieman harmittaa All Inclusiven maksaneena... Paluulennolla (12.6.) oli vielä sairaita jonkun verran. Aion laittaa palautetta informaation puutteesta ja ruoan laadusta =( VASTAA\nmatkailijatar14.6.2010 15:55 +2\tAvaa\nMe olimme matkalla toukokuun alussa ja silloin hotellissa alkoi varmaan tätä kyseinen vatsatautiepidemia. Me sairastuimme myös, mutta tauti meni nopeasti ohi, tosin sen ajan mitä oli niin oli raju tauti. Hotelli hoiti todella hyvin sairastuneiden palvelun..tuotiin huoneeseen keittoa/juomaa, soitettiin huoneeseen vointia ja siivooja kävi pesemässä koko huoneen uudestaan jne. Jos kyseessä on joku noroviruksen kaltainen tauti niin voihan se varmasti jyllätä kauankin, aina tulee uusia ihmisiä joilla ei ole vielä vastustuskykyä taudille niin se jää sinne jylläämään. Joku kirjoitti että uima-altaiden vesi oli likasta. Itse olen toista mieltä, altaita puhdistettiin ahkerasti ja meidän lapset jotka uivat aamusta iltaan säästyivät vatsataudilta. VASTAA\ntyhmäkö?14.6.2010 21:48 +2\tAvaa\nto 17.6. matkustava\nMikähän tilanne hotellissa on tällä hetkellä? Finnmatkoilta vastattiin että yksi on sairastunut perjantaina, eikä ketään sen jälkeen. Pitäneekö paikkansa? VASTAA\nkokkonenfi16.6.2010 22:50 +3\tAvaa\nSaavuimme paikan paalle 13.6.\nEnnenkuin lahdimme matkaan Guide Onlinesta soiteltiin ja kerrottiin tilanteesta.\nPaikalla meille kerrottiin etta tilanne on rauhoittumaan pain.\nSairastuieita en ole nahnyt, mutta eipa tassa ole paljon tullut muihin tutustuttua. Lahes kaikki paikalla olevat ovat lapsiperheita.\nruokailuissa on tahan asti ollut henkilonkunta jakamassa essut paalla ja kumihanskat kadessa ruokaa normaalin buffetin sijasta.\nKasideseja on saatavana huoneissa ja altaan vessoissa.\nTanaan huoneisiin jaettiin lappu, jossa sanottiin epidemian hellittaneen, huomisesta lounaasta alkaen buffet toimii taas normaalisti.\nlisaksi korostettiin kasihygieenian tarvetta ruokailuissa ja korostettiin mm. auttamaan lapsia jaatelopisteella. VASTAA\nPerheellinen17.6.2010 19:11 -8\tAvaa\nUusia tartuntoja on edelleen, mutta nyt on näköjään tullut isoilta herroilta käsky ettei tartuntojen määrästä saa enään puhua, ainoastaan kuinka moni on sairastunut tänään taikka eilen tyyliin saa sanoa. Kiva tieto, jos kaikki muut ovat vatsataudin sairastanut. Ihmettelen suuresti myöskin sitä, tarvitseeko ko. hotelli uuden epidemian ennenkuin he oikeesti heräävät. Norovirus on jyllännyt hotellissa jo toukokuusta lähtien, pahin epidemia oli vähän yli viikkositten, jolloin sairastuneita oli eri lähteiden mukaan ainakin 40 suomalaista "helvetillisellä lennolla" josta jo ainakin ilta-sanomat kirjoittivat. Uutta epidemiaa odotellessa.\nEikai suuria herroja kiinnosta kuin raha, ei ihmisten terveys eikä se miten loma menee, jos ei ole mahdollista edes valita toista hotellia saatika siirtää matkaa. Ei muutakuin onnea niille, jotka sinne joutuvat ja toivottavasti eivät sairastu, käsittämätöntä toimintaa matkanjärjestäjältä. VASTAA\nPaikalla ollut20.6.2010 14:34 -1\tAvaa\nSairastuneita oli silloin 3.6 paljon enemmän kuin tuo 40. Meitä, jotka sairaina lähdimme kotiin tuolloin oli 40, siihen voi lisätä kaikki ne hotelliin jääneet niin ikään sairaat suomalaiset, ruotsalaiset ja norjalaiset!\nItselläni on näytteet tutkittavina, ilmeisesti huomenna kuulen, mikä virus on ollut kyseessä. Noro lienee todennäköisin. Kun tuo selviää, alan käydä keskustelua Finnmatkojen kanssa uudelleen.\nKaikkein järkevintä olisi ollut sen ekan rajun sairatumisaallon jälkeen tyhjentää kerralla koko hotelli ja desinfioida koko hotelli lattista kattoon. Mutta hämmästyksekseni olen lukenut täältä, että sisään otetaan koko ajan uusia ihmisiä. En tiedä mistä meidän alkuperäinen tauti oli kotoisin, mutta sen jälkeen ihmiset ovat sairastuneet meidän levittämistä eritteistä. Yök! VASTAA\nvatsatauti23.6.2010 21:35 -2\tAvaa\nOltiin lomalla kyseisessä hotellissa 13.-20.5.2010, ja meni kyllä loma täysin pilalle tuon taudin takia. Koko perhe sairastuttiin ja mies ja toinen lapsista kahteen kertaan..Oli kamalin loma ikinä. Saatiin piikit ja pillereitä, lapset sai nestemäistä lääkettä.\nEn todellakaan ymmärrä miten sinne tehdään edelleen matkoja ja miten julkisuudessa ei ole otettu tätä asiaa enemmän esille. Korvauksia taitaa olla hankala saada, vai onko kukaan saanut? Meillä on vielä asia kesken, Finnmatkoille on hankala saada yhteyttä.. Ei enää kyllä tee mieli lähteä lomalle Kreikkaan saaatikka Finnmatkojen kautta yhtään mihinkään! VASTAA\nPaikan paalta24.6.2010 14:53 +15\tAvaa\nOlen perheen kanssa ollut Atlantice Aegean Parkissa lauantaista 19.6. lahtien. Taalla ei ole koko aikana ollut havaintoa vatsataudista meilla tai muilla suomalaisilla, joita nakee altaalla joka paiva. Hotellin ja matkatoimiston mukaan uusia tapauksia ei ole ollut yli viikkoon. VASTAA\nZorbas78927.6.2010 05:37 +7\tAvaa\nPalasimme juhannuspäivänä Aegean Parkista kotiin ja emme kuulleet viikon aikanayhdestäkään sairastapauksesta. Käsidesiä on tarjolla monissa paikoissa kun vain ihmiset käyttäisivät sitä ja eivät näpläisi käsin tarjolla olevia ruokia. Hyvää lomaa menijöille, hotelli oli erinomainen. VASTAA\nPaikalla ollut29.6.2010 16:32 0\tAvaa\nTässä yleisesti tietoa kaikille matkalla sairastuneille:\nOlen äsken puhunut Finnmatkojen laadunkehityksen virkailija kanssa ja hän sanoi, että emme saa mitään korvauksia. Syynä se, että taudin lähdettä ei ole löytynyt hotellista ja näin ollen ei voida osoittaa matkanjärjestäjän/hotellin syyllistyneen laiminlyöntiin.\nKysyin miksi heille, joiden matka on peruuntunut tai vaihtunut toiseen hotelliin, on maksettu korvauksia, mutta meille sairastuneille ei? Näin vaan on, hän sanoi. Kysyin, että eikö edes imagosyistä Finnmatkat voisi korvata meille jotain hyvän tahdon eleenä, mutta vastaus on lopullisesti EI. VASTAA\nkasjdfalsjf30.6.2010 03:41 -4\tAvaa\npaska hotska VASTAA\nSuomi24 / Matkailu / Matkakohteet / Eurooppa / Kreikka / Rodos / Blue Village Atlantica Aegean Park kaaos Asiantuntijat


Apple säästyi Androidiin siirtyneiden joukkokanteelta - Digitoday - Ilta-Sanomat\nTekstiviestejä hukannut Applen aukko ei ryhmäkanteen arvoinen\n(KUVA: Ruutukaappaus / Apple)\nJulkaistu: 6.8.2015 9:27\nApplea vastaan nostettu kanne katoavista tekstiviesteistä ei saanut ryhmäkanteen statusta. Jos sellainen olisi myönnetty , mahdolliset korvaukset olisivat kasvaneet mittaviksi.\nLiittovaltion Kalifornian piirin tuomari Lucy Koh ei suostunut muuttamaan Applen kadottamista viesteistä nostettua kannatta ryhmäkanteeksi. Hän sanoi, etteivät kaikki kanteeseen liittyneet ole osoittaneet Applen tuottaneen heille ongelmia.Tuomari Koh on kuitenkin jo aikaisemmin hyväksynyt käsittelyyn iPhonesta Androidiin vaihtaneen Adrienne Mooren nostaman kanteen. Mooren viime vuonna nostama kanne syytti Applea sopimusrikkomuksesta, koska hänen Android-puhelimeensa iPhonesta lähetetyt tekstiviestit katosivat Applen iMessage-järjestelmän mustaan aukkoon. Viestin lähetyksen epäonnistumisesta ei tullut ilmoitusta lähettäjälle tai saajalle.Apple on ehdottanut, että käyttäjän pitää kuolettaa iMessage iPhonen asetuksista ennen kuin vaihtaa sim-kortin tai puhelinnumeron Android-puhelimeen. Tämä menetelmä ei kuitenkaan ole toiminut kaikilla käyttäjillä. Toinen kikka on se, että Androidiin siirtynyt pyytää kaikkia iPhonea käyttäviä ystäviään poistamaan hänen numeronsa yhteystietoluettelosta ja sitten palauttamaan sen uudestaan.Kanteen mukaan Apple löi laimin velvollisuuden kertoa, että iOS-laitteista siirtyminen voi aiheuttaa tekstiviestijakelun katkeamisen. Kanteen mukaan Apple myös rankaisi sen ympäristöstä lähteviä estämälle heitä hyödyntämästä operaattorisopimuksen tarjoamia palveluita.Asiasta uutisoivat muun muassa uutistoimisto Bloomberghttp://www.bloomberg.com/news/articles/2015-08-05/apple-defeats-bid-for-group-suit-over-texts-lost-in-phone-swap ja Cnethttp://www.cnet.com/news/apple-wins-ruling-to-quash-class-action-lawsuit-over-text-messaging/.\nFBI:n päänsärky: Applen iMessage ei aukea poliisille\nApplen iMessage-viestien salaus toimii myös silloin kun viranomaiset haluaisivat niitä lukea. Yhdysvaltain huumepoliisin sisäinen muistio valittaa, ettei se pysty näkemään viestien sisältöä vaikka sillä olisi tarvittava oikeuden lupa. Lue lisää ›\nTekstiviestin kuolema ei toteutunutkaan\nEnnustetusta kuolemastaan huolimatta perinteiset tekstiviestit ovat osoittautuneet elinvoimaisiksi erilaisten pikaviestipalveluiden ja sosiaalisen median puristuksessa. Lue lisää ›\niPhonen hylkäävät jäävät viestilimboon – Apple oikeuteen\nApple jumittaa tekstiviestit iMessage-viestijärjestelmäänsä, jos käyttäjä vaihtaa pois iPhonesta, syyttää entinen Apple-käyttäjä. Lue lisää ›\nApple löysi bugin, joka kaataa iPhonen arabialaisviestillä\nApple ilmoitti keskiviikkona iltapäivällä löytäneensä ohjelmistovirheen, joka mahdollisti iPhonen kaatamisen tietyllä tekstiviestillä. Lue lisää ›\nIPhone ei viestitä Androidille\nSiirtyminen iPhonesta Android-käyttäjäksi tuo mukanaan ongelmia. IPhone pitää kiinni omasta iMessage-tekstinlähetyksestä, vaikka numero on siirretty toisen valmistajan puhelimeen. Lue lisää ›\nAmerikkalaisetkin tekstailevat vähemmän\nTekstiviestien suosio hiipuu Yhdysvalloissa. Heinä-syyskuussa lähetettyjen tekstiviestin lukumäärä ja niiden rahallinen arvo laskivat ensimmäistä kertaa. Lue lisää ›\nApplen iMessagesta tuli roskapostittajan unelma\nApplen iMessage kuului ennen turvallisimpiin viestimuotoihin, mutta nyt sen kautta kulkee 30 prosenttia mobiiliroskapostista, Wired raportoi. Lue lisää ›\nApple avasi oven ulos iMessage-kiirastulesta\nApple vastaa tällä viikolla kalifornialaisessa tuomioistuimessa iMessage-viestijärjestelmän loukkuun jääneen naisen kanteeseen. Sopivasti juuri ennen oikeudenkäynnin alkua Apple julkisti työkalun, jolla iMessage-kiirastuleen jääneet voivat vapauttaa tekstiviestinsä. Lue lisää ›